Ehdotus EUROOPAN PARLAMENTIN JA NEUVOSTON ASETUS tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä /* COM/2013/0106 final - 2013/0063 (COD) */





SISÄLLYSLUETTELO PERUSTELUT............................................................................................................................. 4 1........... EHDOTUKSEN SISÄLTÖ........................................................................................... 4 2........... KUULEMISTEN JA VAIKUTUSTENARVIOINTIEN TULOKSET......................... 10 3........... EHDOTUKSEN OIKEUDELLISET NÄKÖKOHDAT.............................................. 11 4........... VAIKUTUKSET TALOUSARVIOON...................................................................... 12 5........... LISÄTIEDOT.............................................................................................................. 12 EUROOPAN PARLAMENTIN JA NEUVOSTON ASETUS tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä............................................................................ 13 I LUKU KOHDE, SOVELTAMISALA JA MÄÄRITELMÄT.................................................. 23 II LUKU JALOSTETTUJEN MAATALOUSTUOTTEIDEN TUONTI.................................... 24 I JAKSO Tuontiin sovellettavat yleiset säännökset....................................................................... 24 I alajakso Jalostettujen maataloustuotteiden tuontitullit.................................................................. 24 II alajakso Muna-albumiinin ja maitoalbumiinin tuonti................................................................... 26 II JAKSO Etuuskohteluun oikeutettu kauppa............................................................................... 28 I alajakso Tuontitullien alentaminen.............................................................................................. 28 II alajakso Tariffikiintiöt............................................................................................................... 30 III JAKSO Suojatoimenpiteet..................................................................................................... 32 IV JAKSO Sisäinen jalostus....................................................................................................... 33 III LUKU VIENTI..................................................................................................................... 35 I JAKSO Vientituet.................................................................................................................... 35 II JAKSO Tukitodistukset.......................................................................................................... 39 III JAKSO Muut vientiä koskevat toimenpiteet............................................................................ 41 IV LUKU SEKÄ TUONTIA ETTÄ VIENTIÄ KOSKEVAT TOIMENPITEET....................... 42 V LUKU SÄÄDÖSVALLAN SIIRTO JA KOMITEAMENETTELY....................................... 44 VI LUKU LOPPUSÄÄNNÖKSET........................................................................................... 46 LIITE I....................................................................................................................................... 47 LIITE II...................................................................................................................................... 56 LIITE III.................................................................................................................................... 72 LIITE IV.................................................................................................................................... 74 LIITE V..................................................................................................................................... 76 LIITE VI.................................................................................................................................... 77 PERUSTELUT 1. EHDOTUKSEN SISÄLTÖ (1) Ehdotuksen perustelut ja tavoitteet A. Ehdotetun neuvoston ja parlamentin asetuksen, jolla korvataan jalostettuja maataloustuotteita ja liitteeseen I kuulumattomia tavaroita koskeva kauppajärjestelmä, josta nykyisin säädetään tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 30 päivänä marraskuuta 2009 annetussa neuvoston asetuksessa (EY) N:o 1216/2009[1], tarkoituksena on · mukauttaa se Euroopan unionin toiminnasta tehdyn sopimuksen (SEUT-sopimus) 290 ja 291 artiklassa määrättyyn oikeudelliseen velvoitteeseen tehdä ero komissiolle siirretyn säädösvallan ja täytäntöönpanovallan välillä, · mukauttaa se maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä annettuun Euroopan parlamentin ja neuvoston asetukseen (EU) N:o …/… [KOM(2010) 799 lopullinen][2]. Tämä asetus on ehdotus maataloustuotteita koskevaksi yhteiseksi markkinajärjestelyksi (YMJ-asetus) sellaisena kuin se on komissiolle siirrettyä säädösvaltaa ja täytäntöönpanovaltaa koskeviin Lissabonin sopimuksen oikeusvelvoitteisiin mukautettuna, · mukauttaa se maatalouden yhteisestä markkinajärjestelystä annettuun Euroopan parlamentin ja neuvoston asetukseen (EU) N:o …/… [KOM(2011) 626 lopullinen][3]. Tämä asetus on ehdotus maataloustuotteita koskevaksi yhteiseksi markkinajärjestelyksi (YMJ-asetus) sellaisena kuin se on vuoteen 2020 ulottuvaan yhteiseen maatalouspolitiikkaan (YMP) ja vuosia 2014–2020 koskevaan monivuotiseen rahoituskehykseen mukautettuna, · mukauttaa se maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annettuun neuvoston asetukseen [KOM(2011) 629 lopullinen], · päivittää nykyisen asetuksen (EY) N:o 1216/2009 liitteet ja sisällyttää täytäntöönpanoasetuksen (EU) N:o 578/2010 liitteet I ja II perusasetukseen ottaen huomioon, että asetuksessa (EU) N:o …/… [KOM(2011) 626 lopullinen] ei säädetä asetuksen (EY) N:o 1234/2007 liitteen XX korvaavasta liitteestä, · mukauttaa muna-albumiinin ja maitoalbumiinin yhteinen kauppajärjestelmä, josta nykyisin säädetään muna-albumiinin ja maitoalbumiinin yhteisestä kauppajärjestelmästä 7 päivänä heinäkuuta 2009 annetussa neuvoston asetuksessa (EY) N:o 614/2009[4], Lissabonin sopimukseen ja siinä määrättyyn erotteluun siirretyn säädösvallan ja täytäntöönpanovallan välillä. Järkeistämisen, yhdenmukaistamisen ja yksinkertaistamisen vuoksi muna-albumiinin ja maitoalbumiinin – jotka ovat perussopimuksen liitteeseen I kuulumattomia jalostettuja maataloustuotteita ja joihin ei sovelleta maataloustuotteita koskevaa yhteistä markkinajärjestelyä – yhteinen kauppajärjestelmä ehdotetaan sisällytettäväksi tiettyihin maataloustuotteiden valmistuksessa tuotettuihin tavaroihin sovellettavaan kauppajärjestelmään, josta nykyisin säädetään asetuksessa (EY) N:o 1216/2009, · yksinkertaistaa ja päivittää nykyistä säädöstä, joka on ollut käytössä vuodesta 1993 ilman suuria muutoksia, joskin se kodifioitiin vuonna 2009, sekä parantaa sen luettavuutta ja ymmärrettävyyttä ja säätää selvemmästä ja vahvemmasta oikeusperustasta täytäntöönpanosäännöille. Selkeyden ja yksinkertaistamisen vuoksi on poistettu päällekkäisyyksiä suhteessa muihin säädöksiin, joita ovat muun muassa yhteisön tullikoodeksista 12 päivänä lokakuuta 1992 annettu asetus (ETY) N:o 2913/92[5], tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annettu asetus (ETY) N:o 2658/87[6] ja maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annettu asetus (EY) N:o 1234/2007 (yhteisiä markkinajärjestelyjä koskeva asetus)[7], · luoda vakaa lainsäädäntökehys vapaakauppasopimusten mukaisten alennettujen tuontitullien ja tuontikiintiöiden hallinnointia varten sekä vientitukijärjestelmän hallinnointia varten ja mukauttaa säännökset vapaakauppasopimusten ja vientitukijärjestelmän nykyisiin käytäntöihin. B. YMJ-asetuksen mukauttamisessa Lissabonin sopimukseen on kyse seuraavasta: · maatalouden yhteinen markkinajärjestely ja jalostettujen maataloustuotteiden kauppajärjestelmä sisältävät samankaltaisia säännöksiä maataloustuotteiden ja jalostettujen maataloustuotteiden tuonti- tai vientijärjestelmästä (esimerkiksi alennetut tuontitullit, lisätuontitullit, tuontikiintiöt, vientituet, vienti-/tukitodistukset jne.). Molemmissa myös siirretään komissiolle täytäntöönpanovaltaa samanlaisten valtuuksien osalta. Sen vuoksi kumpikin asetus olisi mukautettava Lissabonin sopimukseen toisiaan vastaavalla tavalla. C. Mukauttaminen niihin vaihtoehtoihin, joihin vuoden 2013 jälkeisessä YMJ-asetuksessa päädyttiin verrattuna nykyisiin säädöksiin (asetus (EY) N:o 1234/2007 ja asetus (EY) N:o 1216/2009), koskee seuraavaa: · Neuvoston asetuksen (EY) N:o 1234/2007 liitteessä XX ja asetuksen (EU) N:o …/… [KOM(2010) 799 lopullinen] liitteessä XVII vahvistetaan luettelo jalostetuista tavaroista, joiden vientiä varten voidaan myöntää tiettyjä niiden valmistuksessa käytettyjä maataloustuotteita koskevia vientitukia. Asetuksen (EU) N:o …/… [COM(2011) 626 final] 133 artiklan 1 kohdan b alakohdassa säädetään, että vientitukia voidaan myöntää tietyille maataloustuotteille, jotka viedään jalostettuina tavaroina asetuksen (EY) N:o 1216/2009 mukaisesti. Näin ollen tämän ehdotuksen liitteessä II vahvistetaan luettelo niistä liitteeseen I kuulumattomista tavaroista, joita varten voidaan myöntää vientitukia. D. Nykytilanteen säilyttämiseksi ehdotukseen sisältyvät seuraavat liitteet: (1) Liite I on luettelo jalostetuista maataloustuotteista, ja se korvaa asetuksen (EY) N:o 1216/2009 nykyisen liitteen II. (2) Liite II on luettelo liitteeseen I kuulumattomista tavaroista, ja se korvaa neuvoston asetuksen (EY) N:o 1216/2009 täytäntöönpanosta tiettyjen perussopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän ja tuen määrän vahvistamisperusteiden osalta 29 päivänä kesäkuuta 2010 annetun asetuksen (EU) N:o 578/2010[8] nykyisen liitteen II sekä asetuksen (EY) N:o 1234/2007 nykyisen liitteen XX. (3) Liite III on luettelo liitteeseen I kuulumattomien tavaroiden valmistuksessa käytettävistä perustuotteista, ja se korvaa asetuksen (EU) N:o 578/2010 nykyisen liitteen I. (4) Liite IV on luettelo jalostetuista maataloustuotteista, joista voidaan kantaa lisätuontitulleja, ja se korvaa asetuksen (EY) N:o 1216/2009 nykyisen liitteen III. (5) Liite V on luettelo jalostettujen maataloustuotteiden valmistuksessa käytettävistä maataloustuotteista, ja se korvaa asetuksen (EY) N:o 1216/2009 nykyisen liitteen I. E. Näin ollen on aiheellista kumota asetukset (EY) N:o 1216/2009 ja (EY) N:o 614/2009. (2) Yleinen tausta A. Siirretty säädösvalta ja täytäntöönpanovalta Euroopan unionin toiminnasta tehdyn sopimuksen (SEUT-sopimus) 290 ja 291 artiklassa erotetaan selkeästi toisistaan komissiolle siirretty valta antaa muita kuin lainsäätämisjärjestyksessä hyväksyttäviä säädöksiä ja komissiolle siirretty valta antaa täytäntöönpanosäädöksiä: · SEUT-sopimuksen 290 artiklan mukaan lainsäätäjä voi siirtää komissiolle vallan antaa muita kuin lainsäätämisjärjestyksessä hyväksyttäviä, soveltamisalaltaan yleisiä säädöksiä, joilla täydennetään tai muutetaan lainsäätämisjärjestyksessä hyväksytyn säädöksen tiettyjä, muita kuin sen keskeisiä osia. Komission tämän artiklan nojalla antamia säädöksiä kutsutaan perussopimuksen mukaisesti ”delegoiduiksi säädöksiksi” (290 artiklan 3 kohta). · SEUT-sopimuksen 291 artiklassa edellytetään, että jäsenvaltiot toteuttavat kaikki tarvittavat kansallisen lainsäädäntönsä mukaiset toimenpiteet unionin oikeudellisesti velvoittavien säädösten täytäntöönpanemiseksi. Kyseisillä säädöksillä voidaan siirtää täytäntöönpanovalta komissiolle silloin kun niiden täytäntöönpanemiseksi tarvitaan yhdenmukaisia edellytyksiä. Komission tämän artiklan nojalla antamia säädöksiä kutsutaan perussopimuksen mukaisesti ”täytäntöönpanosäädöksiksi” (291 artiklan 4 kohta). Ehdotettu mukauttaminen uusiin SEUT-sopimuksen 290 ja 291 artiklasta johtuviin vaatimuksiin perustuu asetusten (EY) N:o 1216/2009 ja (EY) N:o 614/2009 mukaisten komission nykyisten valtuuksien huolelliseen luokitteluun ”siirretyksi säädösvallaksi” ja ”täytäntöönpanovallaksi”, jonka pohjana käytettiin komission nykyisten valtuuksiensa perusteella hyväksymiä täytäntöönpanotoimenpiteitä. Tämän toimenpiteen perusteella valmisteltiin ehdotusluonnos. Sen mukaan lainsäätäjälle annetaan valta määritellä jalostettuihin maataloustuotteisiin ja liitteeseen I kuulumattomiin tavaroihin sovellettavan kauppajärjestelmän keskeiset osat. Lainsäätäjä määrittelee kyseistä järjestelmää koskevat yleiset suuntaviivat ja järjestelmän taustalla olevat yleiset periaatteet. Niitä ovat esimerkiksi tuontitullien maatalousosan alentamista, tuontikiintiöiden hallinnointia ja vientitukien myöntämistä koskevat yleiset periaatteet. Lainsäätäjä vahvistaa myös tukitodistusjärjestelmän perustamista koskevan periaatteen sekä vientituen määrien vahvistamista ja tiedonvaihtoa koskevien sääntöjen keskeiset osat. SEUT-sopimuksen 290 artiklan nojalla lainsäätäjä antaa komissiolle vallan täydentää tai muuttaa säädöksen tiettyjä, muita kuin sen keskeisiä osia. Komission antamalla delegoidulla säädöksellä voidaan siis määritellä täydentäviä osatekijöitä, jotka ovat tarpeen lainsäätäjän vahvistaman kauppajärjestelmän moitteettoman toiminnan kannalta. Komissio antaa delegoituja säädöksiä esimerkiksi vahvistaakseen tukitodistuksen myöntämisestä johtuvat oikeudet (oikeus saada tukia liitteeseen I kulumattomien tavaroiden viennissä) ja velvollisuudet (velvollisuus hakea tukia liitteeseen I kuulumattomien tavaroiden viennissä) ja, jos se on talouden tilanne huomioon ottaen tarpeen, määrittää tapaukset, joissa todistusten antamisen yhteydessä ei edellytetä vakuutta. Komissiolle annetaan myös valta mukauttaa ehdotetun asetuksen liitteitä SEUT-sopimuksen 218 artiklan nojalla tehtyjen tai väliaikaisesti sovellettavien kansainvälisten sopimusten perusteella. Lisäksi lainsäätäjä siirtää komissiolle vallan hyväksyä asiaankuuluvia sääntöjä, joilla varmistetaan unionin etuuskohtelukauppaa koskevan järjestelmän täytäntöönpano ja kansainvälisten sitoumusten noudattaminen ja vältetään kaupan vääristyminen. SEUT-sopimuksen 291 artiklan mukaisesti jäsenvaltiot vastaavat lainsäätäjän vahvistaman järjestelmän täytäntöönpanosta. On kuitenkin tarpeen varmistaa järjestelmän yhdenmukainen täytäntöönpano jäsenvaltioissa. Sen vuoksi lainsäätäjä antaa komissiolle SEUT-sopimuksen 291 artiklan 2 kohdan mukaisesti täytäntöönpanovaltuuksia, jotka koskevat yhdenmukaisia edellytyksiä kauppajärjestelmän täytäntöönpanemiseksi sekä toimenpiteiden ja menettelyjen yleisiä puitteita, jotka jäsenvaltioiden on pantava täytäntöön. Näiden valtuuksien käytössä olisi noudatettava yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annettua Euroopan parlamentin ja neuvoston asetusta (EU) N:o 182/2011[9]. Tämän asetuksen täytäntöönpanosäädösten hyväksymiseen olisi käytettävä tarkastelumenettelyä, koska kyseiset säädökset liittyvät asetuksen (EU) N:o 182/2011 2 artiklan 2 kohdan b alakohdan ii alakohdassa tarkoitettuun yhteiseen maatalouspolitiikkaan. Kauppajärjestelmän tehokkaan ja sujuvan toiminnan varmistamiseksi komissiolle olisi siirrettävä valta toteuttaa tiettyjä hallinto- tai johtotehtäviä, jotka koskevat edustavien hintojen ja käynnistysmäärien vahvistamista tuontitulleja varten ja lisätuontitullien määrän vahvistamista, muna-albumiinin ja maitoalbumiinin tuontitodistusten rajoittamista, epäämistä tai niiden myöntämisen keskeyttämistä, sen varmistamista, että tariffikiintiöissä käytettävissä olevia määriä ei ylitetä ja että tariffikiintiön käyttämättömät määrät jaetaan uudelleen, sen prosessin hallintaa, jolla varmistetaan, ettei sisäisessä jalostusjärjestelmässä ilman taloudellisten edellytysten ennakkotarkastelua käytettävissä olevia määriä ylitetä, sekä tukitodistusjärjestelmän teknisiä mukautustoimenpiteitä, joiden avulla menot pidetään käytettävissä olevan talousarvion rajoissa. B. Neuvoston valtuudet SEUT-sopimuksen 43 artiklan 3 kohdan nojalla SEUT-sopimuksen 43 artiklan 3 kohdassa määrätään, että ”neuvosto hyväksyy komission ehdotuksesta hintojen, maksujen, tukien ja määrällisten rajoitusten vahvistamiseen (…) liittyvät toimenpiteet”. Tämä määräys on poikkeus SEUT-sopimuksen 43 artiklan 2 kohdasta, jonka mukaan säädettäessä ”yhteisestä maatalouden markkinajärjestelystä sekä muista yhteisen maatalouspolitiikan tavoitteiden toteuttamisessa tarvittavista säännöksistä” noudatetaan tavallista lainsäätämisjärjestystä. Se on poikkeus myös SEUT-sopimuksen 207 artiklan 2 kohdasta, jossa siinäkin edellytetään tavallisen lainsäätämisjärjestyksen noudattamista säädettäessä ”toimenpiteistä, joilla määritellään puitteet yhteisen kauppapolitiikan toteuttamiseksi”. Poikkeuksen muodostavaa SEUT-sopimuksen 43 artiklan 3 kohtaa on sen vuoksi tarpeen tulkita suppeasti, jotta varmistetaan, että lainsäätäjä voi harjoittaa lainsäädäntövaltaansa SEUT-sopimuksen 43 artiklan 2 kohdan ja 207 artiklan 2 kohdan nojalla. Tämä pitää sisällään lainsäätäjän oikeuden säännellä yhteisen maatalouspolitiikan ja yhteisen kauppapolitiikan perusteita ja tehdä poliittisia päätöksiä, jotka muovaavat niiden rakennetta, sekä määrittää niiden välineet ja vaikutukset. Tätä taustaa vasten SEUT-sopimuksen 43 artiklan 3 kohdassa määrättyä erityistä menettelyä olisi sovellettava ainoastaan, kun kyseisessä määräyksessä tarkoitettu kysymys ei ole osa lainsäätäjälle SEUT-sopimuksen 43 artiklan 2 kohdan tai 207 artiklan 2 kohdan mukaisesti varattuja perustavanlaatuisia poliittisia päätöksiä. Sen vuoksi SEUT-sopimuksen 43 artiklan 3 kohtaa ei pitäisi soveltaa silloin, kun tällainen kysymys liittyy erottamattomasti lainsäätäjän tekemien päätösten poliittiseen sisältöön. Ehdotus perustuu näin ollen seuraaviin periaatteisiin: – Yhteisen maatalouspolitiikan ja yhteisen kauppapolitiikan rakenteelliset muuttujat ja perusteet ovat yksinomaan lainsäätäjän päätettävissä. Esimerkiksi asetuksessa (EY) N:o 1216/2009 vahvistetun liitteeseen I kuulumattomia tavaroita koskevan vientitukijärjestelmän ja kaikkien sen osatekijöiden (tukitodistukset, pienimuotoisen viennin harjoittajille varattu määrä) olisi pysyttävä lainsäätäjän päätösvallassa, koska kyseiset tekijät liittyvät erottamattomasti lainsäätäjän perustaman järjestelmän sisällön määritelmään ja järjestelmän rajoihin. – Neuvosto vastaa SEUT-sopimuksen 43 artiklan 3 kohdassa tarkoitetuista hintojen, maksujen, tukien ja määrällisten rajoitusten vahvistamiseen liittyvistä toimenpiteistä, jotka eivät kuulu SEUT-sopimuksen 43 artiklan 2 kohdan soveltamisalaan. Neuvoston olisi määriteltävä esimerkiksi vientituen määrien vahvistamista koskevat yleiset periaatteet SEUT-sopimuksen 43 artiklan 3 kohdan nojalla. Tätä taustaa vasten ehdotetaan, että neuvosto vastaa 43 artiklan 3 kohdassa tarkoitettuun tukien määrän vahvistamiseen liittyvistä toimenpiteistä, jotka eivät kuulu SEUT-sopimuksen 43 artiklan 2 kohdan soveltamisalaan. SEUT-sopimuksen 43 artiklan 3 kohta on autonomisena perustana säädösten hyväksymiselle neuvostossa. Tuen määrien vahvistamiseen sovelletaan SEUT-sopimuksen 43 artiklan 3 kohtaa, ja selkeyden vuoksi komissio on hyväksynyt erillisen ehdotuksen tuen vahvistamista koskevaksi neuvoston asetukseksi, jossa viitataan nimenomaan kyseiseen määräykseen. Komissio on toimittanut ajallaan neuvostolle kyseisen ehdotuksen (KOM(2011) 629 lopullinen[10]), joka on vastaavanlainen kuin ehdotus, joka tarvitaan maataloustuotteiden yhteisestä markkinajärjestelystä annetun asetuksen (EY) N:o 1234/2007 Lissabonin sopimukseen mukauttamisen yhteydessä. C. Yhteinen maatalouspolitiikka vuoden 2013 jälkeen Ehdotetulla neuvoston ja parlamentin asetuksella (EU) N:o …/… [COM(2011) 626 final] on tarkoitus mukauttaa maataloustuotteiden yhteinen markkinajärjestely vuoden 2013 jälkeiseen yhteiseen maatalouspolitiikkaan ja vuosia 2014–2020 koskevaan monivuotiseen rahoituskehykseen. Ehdotuksesta käydään parhaillaan pitkiä ja perusteellisia keskusteluja neuvostossa ja parlamentissa. Ehdotettu Euroopan parlamentin ja neuvoston asetus perustuu vuoden 2013 jälkeistä uutta YMP:tä koskevan ehdotuksen sekä jalostettuihin maataloustuotteisiin ja liitteeseen I kuulumattomiin tavaroihin sovellettavaa kauppajärjestelmää koskeviin nykyisiin oikeudellisiin järjestelyihin nykytilanteen säilyttämiseksi tarvittavien mukautusten huolelliseen tarkasteluun. Näin ollen luettelo niistä liitteeseen I kuulumattomista tavaroista, joille voidaan myöntää vientitukia (asetuksen (EY) N:o 1234/2007 liite XX, asiakirjan KOM(2010) 799 lopullinen liite XVII), siirretään YMJ-asetuksesta tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä annettuun asetukseen. (3) Johdonmukaisuus suhteessa unionin muuhun politiikkaan ja muihin tavoitteisiin Ehdotus on yhdenmukainen yhteisen maatalouspolitiikan ja yhteisen kauppapolitiikan kanssa. Ehdotus on yhdenmukainen YMJ-asetuksen mukauttamista Lissabonin sopimukseen koskevan ehdotuksen (KOM(2010) 799 lopullinen) kanssa. Ehdotus on yhdenmukainen vuoden 2013 jälkeisen yhteisen maatalouspolitiikan (YMP) kanssa ja erityisesti YMJ-asetuksen (asetus (EU) N:o …/… [KOM(2010) 799 lopullinen]) mukauttamista vuoden 2013 jälkeiseen YMP:hen koskevan ehdotuksen (COM(2011) 626 final) kanssa. Yhdenmukaisuuden vuoksi ja lainsäädännön porsaanreiän ehkäisemiseksi tämä ehdotus on mukautettava neuvostossa ja parlamentissa ehdotuksista KOM(2010) 799 lopullinen ja COM(2011) 626 final käytävien keskustelujen tuloksiin. Tämä ehdotus on yhdenmukainen myös unionin tullilainsäädännön ja etenkin yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 ja tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 kanssa. Lisäksi viimeksi mainitut kaksi asetusta mukautetaan Lissabonin sopimukseen. Sen vuoksi tätä ehdotusta saattaa olla tarpeen mukauttaa sen jälkeen, kun mainitut asetukset on lopullisesti hyväksytty. 2. KUULEMISTEN JA VAIKUTUSTENARVIOINTIEN TULOKSET (1) Intressitahojen kuuleminen Jäsenvaltioille välitettiin tietoa ja ne osallistuivat asian käsittelyyn asiantuntijaryhmän välityksellä. (2) Asiantuntijatiedon käyttö Intressitahojen kuulemista tai ulkopuolisia asiantuntijoita ei tarvittu, koska ehdotus asetuksen (EY) N:o 1216/2009 mukauttamiseksi Lissabonin sopimukseen on toimielinten välinen asia, jolla on merkitystä kaikkien neuvoston asetusten kannalta. Sama koskee mukauttamista vuoden 2013 jälkeiseen YMP:hen ja uuteen monivuotiseen rahoituskehykseen 2014–2020, joka on puhtaasti tekninen seuraus uuden YMJ-asetuksen (asetus (EU) N:o …/… [COM(2011) 626 final]) antamisesta. (3) Vaikutusten arviointi Vaikutusten arviointi ei ole tarpeen, koska asetuksen (EY) N:o 1216/2009 mukauttamista Lissabonin sopimukseen koskeva ehdotus on toimielinten välinen asia, joka koskee kaikkia neuvoston asetuksia, ja mukauttaminen uuteen YMJ-asetukseen on seurausta vuoden 2013 jälkeisestä YMP:stä ja vuosia 2014–2020 koskevasta uudesta monivuotisesta rahoituskehyksestä. 3. EHDOTUKSEN OIKEUDELLISET NÄKÖKOHDAT (1) Ehdotetun toimen lyhyt kuvaus 1. Eritellään asetuksessa (EY) N:o 1216/2009 komissiolle siirretty säädösvalta ja täytäntöönpanovalta ja vahvistetaan kyseisten säädösten antamista koskeva vastaava menettely, joka on vastaava kuin YMJ-asetuksen mukauttamisesta Lissabonin sopimukseen annettavassa asetuksessa (KOM(2010) 799 lopullinen). 2. Mukautetaan asetus (EY) N:o 1216/2009 uuteen YMJ-asetukseen [COM (2011)626 final] vuoden 2013 jälkeisen uuden YMP:n ja vuosia 2014–2020 koskevan uuden monivuotisen rahoituskehyksen yhteydessä. 3. Liitetään muna-albumiinin ja maitoalbumiinin yhteinen kauppajärjestelmä (asetus (EY) N:o 614/2009) osaksi tiettyihin maataloustuotteiden valmistuksessa tuotettuihin tavaroihin sovellettavaa kauppajärjestelmää (asetus (EY) N:o 1216/2009). (2) Oikeusperusta Euroopan unionin toiminnasta tehdyn sopimuksen 43 artiklan 2 kohta ja 207 artiklan 2 kohta. (3) Toissijaisuusperiaate Kauppapolitiikka kuuluu unionin yksinomaiseen toimivaltaan, joten ainoastaan unioni – eivät siis yksittäiset jäsenvaltiot – voi antaa kauppaa koskevaa lainsäädäntöä. Maatalouspolitiikka kuuluu EU:n ja jäsenvaltioiden jaettuun toimivaltaan. Se merkitsee sitä, että jos unioni ei ole antanut säädöksiä kyseisellä alalla, toimivalta säilyy jäsenvaltioilla. Ehdotuksessa rajoitutaan mukauttamaan asetukset (EY) N:o 1216/2009 ja (EY) N:o 614/2009 Lissabonin sopimuksella käyttöön otettuihin uusiin vaatimuksiin sekä vuoden 2013 jälkeen toteutettavaan uuteen yhteiseen maatalouspolitiikkaan, joten ehdotus ei vaikuta unionin nykyiseen toimintamalliin. (4) Suhteellisuusperiaate Ehdotus noudattaa suhteellisuusperiaatetta, joka edellyttää, että jokainen päätös ja toimenpide perustuu etujen tasapuoliseen arviointiin ja tasapainottamiseen sekä toimintatapojen järkevään valintaan. (5) Sääntelytavan valinta Ehdotettu sääntelytapa: Euroopan parlamentin ja neuvoston asetus. Muut sääntelytavat eivät soveltuisi seuraavasta syystä: suora soveltaminen johtuu YMP:n ja yhteisen kauppapolitiikan luonteesta ja niiden hallinnointia koskevista vaatimuksista, ja se on YMP- ja kauppalainsäädännön olennainen ominaispiirre. 4. VAIKUTUKSET TALOUSARVIOON Tästä toimenpiteestä ei aiheudu unionille lisämenoja. 5. LISÄTIEDOT Ehdotus parantaa tiettyihin maataloustuotteiden jalostuksessa tuotettuihin tavaroihin sovellettavaa kauppajärjestelmää koskevan säädöksen ymmärrettävyyttä ja käytettävyyttä. Sillä lujitetaan säädökseen liittyvien täytäntöönpanoasetusten oikeusperustaa ja mukautetaan säädösteksti komission nykyisiin säännöksiin esimerkiksi lisäämällä siihen tuontikiintiöiden avaamista ja niiden hallinnointitapaa koskeva säännös. Lisäksi sillä poistetaan nykyisen säädöstekstin epäjohdonmukaisuuksia esimerkiksi neuvoston asetuksen (EY) N:o 1216/2009 14 artiklassa, jossa viitataan komission täytäntöönpanoasetukseen (EY) N:o 1460/96[11], kun taas täytäntöönpanoasetuksen (EY) N:o 1460/96 oikeusperustana on neuvoston asetus (EY) N:o 1216/2009. 2013/0063 (COD) Ehdotus EUROOPAN PARLAMENTIN JA NEUVOSTON ASETUS tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan ja 207 artiklan 2 kohdan, ottavat huomioon Euroopan komission ehdotuksen, sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan talous- ja sosiaalikomitean lausunnon[12], noudattavat tavallista lainsäätämisjärjestystä[13] sekä katsovat seuraavaa: (1) Tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 30 päivänä marraskuuta 2009 annettua neuvoston asetusta (EY) N:o 1216/2009[14] ja muna-albumiinin ja maitoalbumiinin yhteisestä kauppajärjestelmästä 7 päivänä heinäkuuta 2009 annettua neuvoston asetusta (EY) N:o 614/2009[15] on Lissabonin sopimuksen voimaantulon johdosta tarpeen mukauttaa erityisesti sopimukseen sisältyviin määräyksiin, joilla erotetaan toisistaan komissiolle siirretty valta antaa delegoituja säädöksiä ja sille siirretty valta antaa täytäntöönpanosäädöksiä. Lisäksi tarvitaan mukautuksia, joilla lisätään nykyisten säädösten selkeyttä ja avoimuutta. (2) Yhteisen maatalouspolitiikan tärkein perussopimuksessa määrätty väline on tähän asti ollut maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annettu neuvoston asetus (EY) N:o 1234/2007 (yhteisiä markkinajärjestelyjä koskeva asetus)[16]. (3) Yhteisen maatalouspolitiikan uudistamisen yhteydessä asetus (EY) N:o 1234/2007 on määrä kumota 1 päivästä tammikuuta 2014 Euroopan parlamentin ja neuvoston asetuksella (EU) N:o …/… [COM (2011) 626 final][17]. Asetuksia (EY) N:o 1216/2009 ja (EY) N:o 614/2009 olisi mukautettava mainitun asetuksen huomioon ottamiseksi, jotta maataloustuotteita koskevat ja maataloustuotteiden jalostuksessa tuotettuja tavaroita koskevat kauppajärjestelyt kolmansien maiden kanssa pysyvät johdonmukaisina. (4) Tiettyjä maataloustuotteita käytetään sekä jalostettujen maataloustuotteiden että perussopimuksen liitteeseen I kuulumattomien tavaroiden valmistuksessa. On tarpeen toteuttaa toimenpiteitä niin yhteisen maatalouspolitiikan kuin yhteisen kauppapolitiikan puitteissa, jotta voidaan ottaa huomioon näiden tuotteiden ja tavaroiden kaupan vaikutus perussopimuksen 39 artiklan tavoitteiden toteutumiseen sekä vaikutukset, joita perussopimuksen 43 artiklan soveltamiseksi hyväksytyillä toimenpiteillä on kyseisten tuotteiden ja tavaroiden taloudelliseen asemaan, kun otetaan huomioon maataloustuotteiden hankintakustannusten erot unionissa ja maailmanmarkkinoilla. (5) Unionissa tehdään ero perussopimuksen liitteeseen I kuuluvien maataloustuotteiden ja kyseiseen liitteeseen kuulumattomien jalostettujen maataloustuotteiden välillä, jotta voidaan ottaa huomioon maatalouden ja elintarviketeollisuuden erilaiset tilanteet unionissa. Samaa erottelua ei välttämättä tehdä tietyissä kolmansissa maissa, joiden kanssa unioni tekee sopimuksia. Sen vuoksi olisi säädettävä perussopimuksen liitteeseen I kuulumattomiin jalostettuihin maataloustuotteisiin sovellettavien yleisten sääntöjen laajentamisesta koskemaan myös tiettyjä mainittuun liitteeseen kuuluvia maataloustuotteita silloin, kun kansainvälisellä sopimuksella määrätään kyseisten kahden tuotetyypin rinnastamisesta toisiinsa. (6) Niiden epäsuotuisten vaikutusten ehkäisemiseksi ja torjumiseksi, joita tiettyjen jalostettujen maataloustuotteiden tuonnilla saattaa olla unionin markkinoihin ja yhteisen maatalouspolitiikan tehokkuuteen, olisi tiettyjen edellytysten täyttyessä oltava mahdollista ottaa käyttöön tällaisten tuotteiden tuonnissa maksettava lisätulli. (7) Muna-albumiini ja maitoalbumiini ovat jalostettuja maataloustuotteita, jotka eivät kuulu perussopimuksen liitteeseen I. Yhdenmukaistamisen ja yksinkertaistamisen vuoksi muna-albumiinin ja maitoalbumiinin yhteinen kauppajärjestelmä, josta säädetään asetuksessa (EY) N:o 614/2009, olisi liitettävä osaksi tiettyihin maataloustuotteiden jalostuksessa tuotettuihin tavaroihin sovellettavaa kauppajärjestelmää. Koska munat voidaan korvata hyvin laajalti muna-albumiinilla ja tietyssä määrin maitoalbumiinilla, muna-albumiinia ja maitoalbumiinia koskevan kauppajärjestelmän olisi vastattava munia varten vahvistettua järjestelmää. (8) On tarpeen vahvistaa jalostettuihin maataloustuotteisiin ja maataloustuotteiden jalostuksessa tuotettuihin liitteeseen I kuulumattomiin tavaroihin sovellettavaa kauppajärjestelmää koskevat keskeiset säännöt. Lisäksi on tarpeen säätää alennettujen tuontitullien ja tariffikiintiöiden määrittämisestä sekä vientitukien myöntämisestä kyseisten keskeisten sääntöjen mukaisesti. Tällaisissa säännöissä ja säännöksissä olisi otettava huomioon ne tuontitulleja ja vientitukia koskevat rajoitukset, jotka johtuvat unionin WTO-sopimusten ja kahdenvälisten sopimusten nojalla hyväksymistä sitoumuksista. (9) Koska muna-albumiinin ja maitoalbumiinin markkinat ovat tiiviisti yhteydessä munien markkinoihin, olisi voitava vaatia tuontitodistuksen esittämistä muna-albumiinin ja maitoalbumiinin tuontia varten ja keskeyttää muna-albumiinin ja maitoalbumiinin sisäiset jalostusmenettelyt, jos unionin kyseisten tuotteiden markkinoilla tai munien markkinoilla on tai todennäköisesti ilmenee häiriöitä muna-albumiinin ja maitoalbumiinin sisäisten jalostusmenettelyjen vuoksi. Muna-albumiinin ja maitoalbumiinin tuontitodistusten antamisen ja todistusten kattamien kyseisten tuotteiden vapaaseen liikkeeseen luovuttamisen edellytykseksi olisi voitava asettaa tuotteen alkuperää ja lähtöpaikkaa koskevia vaatimuksia. (10) Kaupankäynnin ja markkinoiden kehittymisen, muna-albumiinin ja maitoalbumiinin markkinoiden sekä munien markkinoiden ja muna-albumiinin ja maitoalbumiinin tuontia koskevan seurannan tulosten huomioon ottamiseksi olisi siirrettävä komissiolle perussopimuksen 290 artiklan mukaisesti valta antaa säädöksiä, joilla asetetaan tuontitodistuksen esittäminen edellytykseksi muna-albumiinin ja maitoalbumiinin vapaaseen liikkeeseen luovutusta varten tapahtuvalle tuonnille, määritetään tuontitodistuksesta johtuvat oikeudet ja velvollisuudet ja sen oikeudelliset vaikutukset, määritellään tuontivelvollisuuden noudattamista koskeva sallittu poikkeama, vahvistetaan säännöt alkuperän tai lähtöpaikan pakollista ilmoittamista varten, tehdään muun muassa tuotteiden alkuperän, aitouden ja laatuominaisuuksien varmentamisesta vastaavan kolmannen maan tai elimen myöntämän asiakirjan esittämisestä edellytys tuontitodistusten myöntämiselle ja vapaaseen liikkeeseen luovuttamiselle, luodaan tuontitodistusten siirtämistä koskevat säännöt, luodaan säännöt tuontitodistusjärjestelmän luotettavuuden ja tehokkuuden varmistamiseksi ja säädetään tarvittaessa annettavasta jäsenvaltioiden välisestä hallinnollisesta avusta petostapausten ja sääntöjenvastaisuuksien estämiseksi ja käsittelemiseksi, määritetään tapaukset, joissa ei vaadita tuontitodistuksen esittämistä taikka vakuuden asettamista, sekä joilla vahvistetaan säännöt maataloustuotteiden tuontitodistuksia koskevien horisontaalisten säännösten ja vakuuksia koskevien horisontaalisten säännösten soveltamisesta muna-albumiinin ja maitoalbumiinin tuontitodistuksiin. (11) Tiettyjen perussopimuksen liitteeseen I kuulumattomien jalostettujen maataloustuotteiden valmistuksessa käytetään yhteisen maatalouspolitiikan piiriin kuuluvia maataloustuotteita. Kyseisten jalostettujen maataloustuotteiden tuonnissa sovellettavien tullien olisi tasapainotettava niiden valmistuksessa käytettyjen maataloustuotteiden hintaero maailmanmarkkinoiden ja unionin markkinoiden välillä ja toisaalta turvattava asianomaisen jalostusteollisuuden kilpailukyky. (12) Tiettyjen etuuskohtelusopimusten yhteydessä osana unionin kauppapolitiikkaa myönnetään jalostettujen maataloustuotteiden tuontitullien maatalousosiin alennuksia, jotka saattavat johtaa tullien asteittaiseen poistamiseen. Nämä alennukset olisi vahvistettava suhteessa maatalouden maksuosiin, joita sovelletaan muussa kuin etuuskohteluun oikeutetussa kaupassa. (13) Tuontitullin maatalousosan olisi tasapainotettava kyseisten jalostettujen maataloustuotteiden tuotannossa käytettyjen maataloustuotteiden maailmanmarkkinahintojen ja unionin markkinoiden hintojen välinen ero. Sen vuoksi on tarpeen säilyttää tiivis yhteys jalostettuihin maataloustuotteisiin sovellettavan tuontitullin maatalousosan ja sellaisenaan tuotuihin maataloustuotteisiin sovellettavan tuontitullin laskemisen välillä. (14) Niiden kansainvälisten sopimusten täytäntöön panemiseksi, jotka koskevat jalostettujen maataloustuotteiden tuontitullien alentamista tai asteittaista poistamista tiettyjen sellaisten maataloustuotteiden perusteella, joita on käytetty kyseisten jalostettujen maataloustuotteiden valmistuksessa tai pidetään valmistukseen käytettyinä, komissiolle olisi perussopimuksen 290 artiklan mukaisesti siirrettävä valta antaa säädöksiä, joissa vahvistetaan luettelo niistä tietyistä maataloustuotteista, joita pidetään valmistuksessa käytettyinä, vahvistetaan vastaavat määrät ja muiden maataloustuotteiden kuin niiden, joita pidetään valmistuksessa käytettyinä, määrien muuntamista kyseisten tiettyjen maataloustuotteiden määriä vastaaviksi määriksi koskevat säännöt, säädetään alennetun maatalousosan ja alennettujen lisätullien laskemisessa tarvittavista osatekijöistä ja vahvistetaan menetelmät kyseistä laskentaa varten, vahvistetaan asianmukaiset asiakirjavaatimukset ja vahvistetaan vähäiset määrät, joiden osalta alennetut maatalousosat ja sokereista ja jauhoista kannettavat lisätullit vahvistetaan nollaksi. (15) Tuontitariffeja koskevia myönnytyksiä voidaan myöntää rajoittamattomille määrille asianomaisia tavaroita tai niitä voidaan myöntää rajoitetuille määrille tariffikiintiön puitteissa. Jos tiettyjen etuuskohtelusopimusten yhteydessä myönnetään tariffimyönnytyksiä tariffikiintiöiden puitteissa, komission olisi avattava kiintiöt ja hallinnoitava niitä. Käytännön syistä on oleellista, että niihin tavaroihin, joiden osalta on sovittu tullietuuksista, sovellettavien tuontitullien muun muin maatalousosan hallinnointia koskevat samat säännöt kuin maatalousosan hallinnointia. (16) Koska muna-albumiinin ja maitoalbumiinin markkinat ovat tiiviisti yhteydessä munien markkinoihin, muna-albumiinin ja maitoalbumiinin tariffikiintiöt olisi avattava ja niitä olisi hallinnoitava samalla tavalla kuin munien kiintiöitä asetuksen (EU) N:o …/… [COM(2011) 626 final] mukaisesti. Hallinnointimenetelmässä olisi tarvittaessa otettava huomioon unionin markkinoiden tarjontatarpeet ja tarve säilyttää näiden markkinoiden tasapaino, sen olisi perustuttava aiemmin käytettyihin menetelmiin ja siinä olisi otettava huomioon WTO:n sopimuksista johtuvat oikeudet. (17) Jotta voidaan varmistaa toimijoiden tasapuolinen pääsy markkinoille ja yhdenmukainen kohtelu, ottaa huomioon unionin markkinoiden tarjontavaatimukset ja säilyttää kyseisten markkinoiden tasapaino, komissiolle olisi siirrettävä perussopimuksen 290 artiklan mukaisesti valta antaa säädöksiä, joilla vahvistetaan edellytykset, jotka toimijan on täytettävä voidakseen jättää hakemuksen tariffikiintiössä, oikeuksien siirtämistä tariffikiintiön sisällä koskevat säännökset, tariffikiintiöön osallistumisen ehtona olevia tuontitodistuksen esittämistä ja vakuuden asettamista koskevat säännökset sekä tariffikiintiöihin sovellettavia todistusasiakirjoja, vaatimuksia ja rajoituksia koskevat säännökset. (18) On mahdollista, että jalostusteollisuuden maatalousraaka-aineiden tarvetta ei voida täysin kattaa unionista peräisin olevilla maatalousraaka-aineilla kilpailukykyisin edellytyksin. Yhteisön tullikoodeksista 12 päivänä lokakuuta 1992 annetussa neuvoston asetuksessa (ETY) N:o 2913/92[18] säädetään tällaisten tavaroiden hyväksymisestä sisäiseen jalostusmenettelyyn edellyttäen, että tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93[19] määritellyt taloudelliset edellytykset täyttyvät. Selkeästi määritellyissä olosuhteissa taloudellisten edellytysten olisi katsottava täyttyneen maataloustuotteiden tiettyjen määrien hyväksymiselle sisäiseen jalostusmenettelyyn. Kyseiset määrät olisi määritettävä tarjontataseen perusteella. Saatavilla olevien määrien oikeudenmukaiset käyttömahdollisuudet, toimijoiden tasapuolinen kohtelu ja selkeys olisi varmistettava jäsenvaltioiden myöntämien sisäistä jalostusmenettelyä koskevien todistusten järjestelmällä. (19) Jotta voidaan varmistaa sisäisten jalostusmenettelyjen järkevä ja tehokas hallinnointi ottaen huomioon asianomaisten hyödykkeiden tilanne unionin markkinoilla ja jalostusteollisuuden tarpeet ja käytännöt, komissiolle olisi siirrettävä perussopimuksen 290 artiklan mukaisesti valta antaa säädöksiä, joissa vahvistetaan luettelo niistä maataloustuotteista, joita varten voidaan myöntää sisäistä jalostusmenettelyä koskevia todistuksia, säädetään edellytyksistä ja kelpoisuusvaatimuksista, jotka toimijoiden on täytettävä voidakseen hakea sisäistä jalostusmenettelyä koskevaa todistusta, säädetään sisäistä jalostusmenettelyä koskevasta todistuksesta johtuvista oikeuksista ja sen oikeudellisista vaikutuksista, vahvistetaan kyseisten oikeuksien siirtämistä toimijoiden välillä koskevat säännökset ja todistusasiakirjoja koskevat säännökset sekä vahvistetaan säännöt sisäistä jalostusmenettelyä koskevan todistusjärjestelmän luotettavuuden ja tehokkuuden varmistamiseksi. (20) Olisi luotava järjestelmä vientitukien myöntämiseksi unionin WTO-sitoumusten sallimissa rajoissa tietyille perussopimuksen liitteeseen I kuulumattomien tavaroiden valmistuksessa käytettäville maataloustuotteille, jotta mainittujen tavaroiden tuottajat eivät joutuisi kärsimään yhteisestä maatalouspolitiikasta aiheutuvista hinnoista, joilla niiden on hankittava tuotteet. Nämä tuet voisivat kattaa ainoastaan tietyn maataloustuotteen hintaeron maailmanmarkkinoiden ja unionin markkinoiden välillä. Mainittu järjestelmä olisi sen vuoksi vahvistettava osana tiettyjä maataloustuotteiden jalostuksessa tuotettuja tavaroita koskevaa kauppajärjestelmää. (21) Luettelo niistä liitteeseen I kuulumattomista tavaroista, joille tukia voidaan myöntää, olisi vahvistettava ottaen huomioon vaikutus, joka johtuu tavaroiden valmistukseen käytettyjen maataloustuotteiden hintojen erosta unionin markkinoiden ja maailmanmarkkinoiden välillä, ja tarve tasapainottaa kyseistä eroa osittain tai kokonaan, jotta asianomaisissa liitteeseen I kuulumattomissa tavaroissa käytettävien maataloustuotteiden vienti olisi helpompaa. (22) On tarpeen varmistaa, että vientitukia ei myönnetä vapaaseen liikkeeseen luovutetuille liitteeseen I kuulumattomille tuontitavaroille, jotka jälleenviedään, viedään jalostuksen jälkeen tai sisällytetään muihin liitteeseen I kuulumattomiin tavaroihin. Vapaaseen liikkeeseen luovutetun tuontiviljan, ‑riisin, ‑maidon, ‑maitotuotteiden ja ‑munien osalta on tarpeen varmistaa, että tukia ei myönnetä, jos tuotteet viedään jalostuksen jälkeen tai sisällytetään muihin liitteeseen I kuulumattomiin tavaroihin. (23) Niiden maataloustuotteiden vientitukien määrät, jotka viedään liitteeseen I kuulumattomina tavaroina, olisi vahvistettava samojen yksityiskohtaisten sääntöjen mukaisesti ja samaa menettelyä noudattaen kuin sellaisenaan vietävien maataloustuotteiden vientitukien määrät asetuksen (EU) N:o …/… [COM(2011) 626 final] ja Euroopan parlamentin ja neuvoston asetuksen (EU) N:o [KOM(2011) 629 lopullinen] mukaisesti. (24) Kun otetaan huomioon toisaalta liitteeseen I kuulumattomien tavaroiden ja niiden maataloustuotteiden, joita käytetään kyseisten liitteeseen I kuulumattomien tavaroiden valmistuksessa, välinen tiivis yhteys ja toisaalta kyseisten tavaroiden ja tuotteiden väliset erot, on tarpeen säätää vientitukia ja ‑todistuksia koskevien horisontaalisten sääntöjen ja edellytysten, joista säädetään asetuksessa (EU) N:o …/… [COM(2011) 626 final] ja joita hyväksytään kyseisen asetuksen nojalla, soveltamisesta liitteeseen I kulumattomiin tavaroihin. Lisäksi on tarpeen säätää vakuuksia, tarkastuksia, todentamista ja seuraamuksia koskevien horisontaalisten säännösten, jotka vahvistetaan Euroopan parlamentin ja neuvoston asetuksessa (EU) N:o …/… [COM(2011) 628 final][20] ja joita hyväksytään kyseisen asetuksen nojalla, soveltamisesta liitteeseen I kuulumattomiin tavaroihin. (25) Sellaisten liitteeseen I kuulumattomien tavaroiden, joihin sisältyy tiettyjä maataloustuotteita, erityisten valmistusmenetelmien ja niiden kaupankäyntiä koskevien vaatimusten huomioon ottamiseksi komissiolle olisi perussopimuksen 290 artiklan mukaisesti siirrettävä valta antaa säädöksiä, joilla vahvistetaan vientiin tarkoitettujen liitteeseen I kuulumattomien tavaroiden ja niiden valmistuksessa käytettävien maataloustuotteiden määritelmää ja ominaisuuksia koskevat säännöt, tiettyjen sellaisten maataloustuotteiden, jotka viedään liitteeseen I kuulumattomiksi tavaroiksi jalostettuina, vientitukien laskemista koskevat säännöt, liitteeseen I kuulumattomien vientitavaroiden koostumuksen todistamista koskevat säännöt, määräpaikkaan saapumisen yksinkertaistettua todistamista eriytettyjen tukien tapauksessa koskevat säännöt, tiettyjen tuotujen maataloustuotteiden käytön ilmoittamisvaatimusta koskevat säännöt, muiden maataloustuotteiden rinnastamista perustuotteisiin ja kunkin perustuotteen viitemäärän määrittämistä koskevat säännöt, tiettyjen liitteeseen I kuulumattomien tavaroiden tiettyihin määräpaikkoihin vientiä varten tarvittavien todistusten, jos niitä edellytetään unionin perussopimuksen 218 artiklan mukaisesti tekemässä kansainvälisessä sopimuksessa, hakemista ja antamista koskevat säännöt sekä maataloustuotteisiin sovellettavia vientitukia ja liitteeseen I kuulumattomiin tavaroihin sovellettavia vakuuksia, tarkastuksia, todentamista ja seuraamuksia koskevien horisontaalisten säännösten soveltamista koskevat säännöt. (26) Unionin perussopimuksen 218 artiklan mukaisesti tekemistä kansainvälisistä sopimuksista johtuvien vientirajoitusten noudattaminen olisi varmistettava sopimuksissa vahvistetuilta vertailuajanjaksoilta annettujen tukitodistusten avulla ottaen huomioon pienimuotoista vientiä harjoittaville toimijoille tarkoitettu vuotuinen määrä. (27) Vientitukia olisi myönnettävä käytettävissä olevan kokonaismäärän rajoissa liitteeseen I kuulumattomien tavaroiden kauppatilanteen mukaan. Tukitodistusjärjestelmän olisi helpotettava tukien määrien tehokasta hallinnointia. (28) Olisi säädettävä jäsenvaltioiden myöntämien tukitodistusten voimassaolosta koko unionissa ja siitä, että niiden myöntämisen edellytyksenä on vakuuden asettaminen takeeksi siitä, että toimija hakee tukia. Olisi vahvistettava säännöt ennakkovahvistusjärjestelmän mukaisten tukien myöntämisestä kaikkien sovellettavien tuen määrien osalta ja vakuuksien asettamisesta ja vapauttamisesta. (29) Jotta komissio voi seurata vientitukimenoja ja tukitodistusjärjestelmän toteuttamista, sille olisi perussopimuksen 290 artiklan mukaisesti siirrettävä valta antaa säädöksiä, joissa määritellään tukitodistuksista johtuvat oikeudet ja velvollisuudet, täsmennetään niiden siirtoa koskevat säännöt, määritetään tapaukset, joissa tukitodistuksen esittämistä tai vakuuden asettamista ei vaadita, ja täsmennetään sallittu poikkeama tapauksissa, joissa ei noudateta tukien hakemista koskevaa velvollisuutta, sekä vientitodistuksia ja tukitodistuksiin liittyviä vakuuksia koskevien horisontaalisten sääntöjen soveltamista koskevat säännöt. (30) Vientitukia koskevista kohdennetuista toimenpiteistä johtuvia vaikutuksia tarkasteltaessa olisi otettava huomioon maataloustuotteita jalostavat yritykset yleisesti ja erityisesti pienten ja keskisuurten yritysten tilanne. Pienimuotoisen viennin harjoittajien erityistarpeiden vuoksi niille olisi myönnettävä kutakin varainhoitovuotta kohti kokonaismäärä, ja ne olisi vapautettava vaatimuksesta esittää tukitodistuksia vientitukien myöntämismenettelyn yhteydessä. (31) Niitä tapauksia varten, joissa asetuksen (EU) N:o …/… [COM(2011) 626 final] nojalla hyväksytään tietyn maataloustuotteen vientiä koskevia toimenpiteitä ja kyseistä maataloustuotetta runsaasti sisältävien liitteeseen I kuulumattomien tavaroiden vienti todennäköisesti haittaa mainittujen toimenpiteiden tavoitteen saavuttamista, komissiolle olisi siirrettävä valta antaa perussopimuksen 290 artiklan mukaisesti säädöksiä, joissa säädetään kyseisten liitteeseen I kuulumattomien tavaroiden viennin osalta toteutettavista vastaavista toimenpiteistä. (32) Tiettyjen etuuskohtelusopimusten perusteella unioni voi rajoittaa tuontitulleja ja viennin yhteydessä maksettavia määriä tasapainottaakseen asianomaisten jalostettujen maataloustuotteiden valmistuksessa tai liitteeseen I kuulumattomien tavaroiden valmistuksessa käytettyjen maataloustuotteiden hintaeroja kokonaan tai osittain. Kyseisten jalostettujen maataloustuotteiden ja liitteeseen I kuulumattomien tavaroiden osalta on tarpeen vahvistaa, että kyseiset määrät on määritettävä yhdessä osana kokonaistullia ja niiden on tasapainotettava asianomaisen maan tai alueen markkinoilla ja unionin markkinoilla huomioon otettavia hinnaneroja. (33) Koska jalostettujen maataloustuotteiden ja liitteeseen I kuulumattomien tavaroiden koostumuksella voi olla merkitystä tässä asetuksessa vahvistetun kauppajärjestelmän oikeanlaisen soveltamisen kannalta, niiden koostumus olisi oltava mahdollista vahvistaa käyttäen laatua ja määrää koskevia analyysejä. (34) Jotta voidaan panna täytäntöön unionin tekemät kansainväliset sopimukset ja varmistaa selkeys sekä johdonmukaisuus suhteessa tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annettuun neuvoston asetukseen (ETY) N:o 2658/87[21] tehtäviin muutoksiin, komissiolle olisi siirrettävä perussopimuksen 290 artiklan mukaisesti valta antaa säädöksiä, joilla muutetaan tämän asetuksen ja sen liitteiden tiettyjä osia mainittuja tarkoituksia varten. (35) Olisi säädettävä jäsenvaltioiden velvollisuudesta toimittaa komissiolle ja toisilleen tiedot, joita tarvitaan jalostettuja maataloustuotteita ja liitteeseen I kuulumattomia tavaroita koskevan kauppajärjestelmän täytäntöön panemiseksi. (36) Jotta riittävä tiedonvaihto jäsenvaltioiden ja komission välillä voitaisiin varmistaa, komissiolle olisi siirrettävä perussopimuksen 290 artiklan mukaisesti valta antaa säädöksiä, joissa määritellään toimitettavien tietojen luonne ja tyyppi, tietojen toimittamisen menetelmät, tietojen tai tietojärjestelmien käyttöoikeuksia koskevat säännöt ja kyseisten tietojen julkaisemisedellytykset ja ‑tavat. (37) Jotta vältytään toimijoille ja kansallisille viranomaisille aiheutuvilta tarpeettomilta hallinnollisilta rasitteilta, komissiolle olisi siirrettävä perussopimuksen 290 artiklan mukaisesti valta antaa säädöksiä, joilla vahvistetaan kynnysarvot, joiden alittuessa määriä ei kanneta tai myönnetä tuontitullien, lisätuontitullien, alennettujen tuontitullien, vientitukien eikä niiden määrien osalta, jotka on kannettava tai maksettava yhteisesti vahvistetun hinnan tasaamiseksi. (38) Jotta voidaan varmistaa yhdenmukaiset edellytykset tämän asetuksen täytäntöönpanolle tuonnin ja sisäisen jalostusmenettelyn osalta, komissiolle olisi siirrettävä täytäntöönpanovaltaa seuraavia varten: toimenpiteet niiden jalostettujen maataloustuotteiden määrittämiseksi, joihin olisi sovellettava lisätuontitullia unionin markkinoihin kohdistuvien epäsuotuisten vaikutusten ehkäisemiseksi ja torjumiseksi, mainittujen lisätuontitullien soveltamista varten tarvittavat toimenpiteet tuontihinnan todistamista koskevien määräaikojen, todistusasiakirjojen toimittamisen, vakuuksien asettamisen ja lisätuontitullien määrittämisen osalta, toimenpiteet lisätuontitullien soveltamiseen liittyvien edustavien hintojen ja käynnistysmäärien vahvistamiseksi sekä toimenpiteet kyseisten tullien määrän määrittämiseksi viitehintojen ja käynnistyshintojen taikka cif-tuontihintojen ja käynnistyshintojen välisen eron perusteella unionin kansainvälisten sitoumusten mukaisesti, toimenpiteet, jotka koskevat muna-albumiinin ja maitoalbumiinin tuontitodistuksia koskevien hakemusten esittämistä, kyseisten tuontitodistusten antamista ja käyttöä, niiden voimassaoloaikaa, niiden mukaisesti asetettavien vakuuksien määrää, todisteita siitä, että todistusten käyttöedellytyksiä on noudatettu, korvaavien tuontitodistusten ja niiden kaksoiskappaleiden antamista, tuontitodistusten käsittelyä jäsenvaltioissa, muna-albumiinia ja maitoalbumiinia koskevan tuontitodistusjärjestelmän hallinnoinnin edellyttämää tiedonvaihtoa sekä tuontitodistuksia koskevien horisontaalisten sääntöjen ja vakuuksia koskevien horisontaalisten sääntöjen soveltamista muna-albumiinin ja maitoalbumiinin tuontitodistuksiin, toimenpiteet, joilla rajoitetaan määriä, joita varten mainittuja todistuksia voidaan myöntää, evätään haettuja määriä ja keskeytetään hakemusten esittäminen markkinoiden hallinnoimiseksi, toimenpiteet, jotka koskevat tuontitullien vahvistamista jalostetuille maataloustuotteille kaupan etuuskohtelujärjestelmiä sovellettaessa, toimenpiteet jalostettujen maataloustuotteiden valmistuksessa käytettyinä pidettyjen maataloustuotteiden määrien vahvistamiseksi tuontitullien alentamista tai niiden asteittaista poistamista varten etuuskohtelua koskevien kauppajärjestelmien soveltamiseksi ja toimenpiteet kaupan vääristymisen ehkäisemiseksi, toimenpiteet jalostettujen maataloustuotteiden ja tiettyjen maataloustuotteiden tuonnissa sovellettavien vuotuisten tariffikiintiöiden vahvistamiseksi unionin kansainvälisten sitoumusten mukaisesti, kyseisten tariffikiintiöiden hallinnointia koskevat toimenpiteet, toimenpiteet kansainvälisissä sopimuksissa vahvistettujen, muun muassa viejämaan antamien asiakirjojen esittämiseen ja tuotteen määräpaikkaan ja käyttöön liittyvien erityisten määräysten soveltamiseksi, toimenpiteet joilla vahvistetaan tuontitodistusten voimassaoloaika, asetettavien vakuuksien määrä, tuontilupien käyttöä koskevat säännöt, erityissäännöt etenkin niistä menettelyistä, joiden mukaisesti tuontihakemukset on esitettävä ja lupa myönnettävä tariffikiintiössä, toimenpiteet joilla taataan, ettei tariffikiintiöissä käytettävissä olevia määriä ylitetä, toimenpiteet tariffikiintiön käyttämättömien määrien jakamiseksi uudelleen, toimenpiteet tuontiin sovellettavasta yhteisestä järjestelmästä 26 päivänä helmikuuta 2009 annetun neuvoston asetuksen (EY) N:o 260/2009[22] ja tiettyjen kolmansien maiden tuontiin sovellettavasta yhteisestä menettelystä 7 päivänä heinäkuuta 2009 annetun neuvoston asetuksen (EY) N:o 625/2009[23] mukaisten unioniin suuntautuvan tuonnin vastaisten suojatoimenpiteiden tai kansainvälisissä sopimuksissa määrättyjen suojatoimenpiteiden hyväksymiseksi, toimenpiteet, jotka koskevat niiden maataloustuotteiden määriä, joita varten voidaan antaa sisäistä jalostusta koskevia todistuksia, toimenpiteet sisäistä jalostusta koskevan todistusjärjestelmän täytäntöönpanemiseksi hakemusten jättämiseen ja sisäistä jalostusta koskevien todistusten antamiseen liittyvien asiakirjojen ja menettelyjen osalta, sisäistä jalostusta koskevien todistusten jäsenvaltioissa tapahtuvaa hallinnointia ja jäsenvaltioiden väliseen hallinnolliseen apuun liittyviä menettelyjä koskevat toimenpiteet, toimenpiteet niiden määrien rajoittamiseksi, joille voidaan antaa sisäistä jalostusta koskevia todistuksia, kyseisten todistusten mukaisesti haettujen määrien epäämiseksi ja sisäistä jalostusta koskevien todistushakemusten esittämisen keskeyttämiseksi, jos todistuksia haetaan suuria määriä varten, sekä toimenpiteet muna-albumiinin ja maitoalbumiinin jalostusmenettelyjen tai sisäisten jalostusmenettelyjen käytön keskeyttämiseksi. (39) Jotta voidaan varmistaa yhdenmukaiset edellytykset tämän asetuksen täytäntöönpanolle viennin ja tiettyjen yleisten säännösten osalta, komissiolle olisi siirrettävä täytäntöönpanovaltaa seuraavia varten: toimenpiteet, jotka koskevat tuen määrien soveltamista, niiden laskentamenetelmää, tiettyjen tuotteiden rinnastamista perustuotteisiin ja perustuotteiden vertailumäärien määrittämistä, tiettyjen liitteeseen I kuulumattomien tavaroiden vientiä tiettyihin määräpaikkoihin koskevien todistusten hallinnointia, jos siitä määrätään unionin perussopimuksen 218 artiklan nojalla tekemässä kansainvälisessä sopimuksessa, ja tuotteiden häviämisten ja valmistusprosessin aikana menetettyjen määrien kohtelua ja sivutuotteiden kohtelua, toimenpiteet, joilla määritetään menettelyt vientitukijärjestelmän toteuttamisen edellyttämää liitteeseen I kuulumattomien vientitavaroiden koostumuksen ilmoittamista ja todistamista varten, vientitukia, vakuuksia, tarkastuksia, todentamista ja seuraamuksia koskevien horisontaalisten säännösten soveltamista liitteeseen I kuulumattomien tavaroiden vientitukiin koskevat toimenpiteet, vientitukitodistusjärjestelmän täytäntöönpanoa – siltä osin kuin on kyse hakemuksen esittämiseen ja tukitodistusten myöntämiseen liittyvistä asiakirjoista ja menettelyistä, asetettavan vakuuden määrästä ja tukitodistuksesta johtuvien velvollisuuksien noudattamisen todistamistavasta – koskevat toimenpiteet, vientitukitodistusten hallinnointia jäsenvaltioissa koskevat toimenpiteet ja tukitodistuksiin liittyvää jäsenvaltioiden välistä hallinnollista apua koskevat menettelyt, pienimuotoisen viennin harjoittajille myönnettävän kokonaismäärän ja tukitodistusten esittämisestä vapauttamista koskevan kynnysmäärän vahvistamista koskevat toimenpiteet, vientitodistuksia ja vakuuksia koskevien horisontaalisten säännösten soveltamista tukitodistuksiin koskevat toimenpiteet, toimenpiteet niiden määrien rajoittamiseksi, joita varten voidaan myöntää tukitodistuksia, kyseisten todistusten mukaisesti haettujen määrien epäämiseksi ja tukitodistushakemusten esittämisen keskeyttämiseksi, jos todistuksia haetaan suuria määriä varten, vientiä koskevien muiden toimenpiteiden soveltamiseen tarvittavat säännöt, menettelyt ja tekniset kriteerit, tuontitullien ja viennin yhteydessä maksettavien määrien vahvistamista ja julkaisemista koskevat toimenpiteet etuuskohtelukaupan mukaisessa suoran tasauksen tapauksessa, toimenpiteet sen varmistamiseksi, että etuuskohtelujärjestelmässä vietäväksi ilmoitetut jalostetut maataloustuotteet todella viedään etuuskohtelujärjestelmässä, jalostettujen maataloustuotteiden ja liitteeseen I kuulumattomien tavaroiden laadullisia ja määrällisiä määritysmenetelmiä koskevat toimenpiteet, jalostettujen maataloustuotteiden ja liitteeseen I kuulumattomien tavaroiden tunnistamiseen tarvittavat tekniset säännökset ja menettelyt jalostettujen maataloustuotteiden ja liitteeseen I kuulumattomien tavaroiden luokittelemiseksi yhdistetyn nimikkeistön mukaisesti sekä komission ja jäsenvaltioiden tiedonvaihtoa ja tietojen ja asiakirjojen saataville asettamista koskevien velvollisuuksien täytäntöönpanoa varten tarvittavat toimenpiteet. (40) Kyseistä täytäntöönpanovaltaa – lukuun ottamatta sellaisiin toimenpiteisiin liittyvää täytäntöönpanovaltaa, joilla vahvistetaan edustavat hinnat ja kynnysmäärät lisätuontitullien soveltamista varten sekä kyseisten tullien määrä unionin kansainvälisten sitoumusten mukaisesti, joilla rajoitetaan määriä, joita varten tuontitodistuksia, sisäistä jalostusmenettelyä koskevia todistuksia ja tukitodistuksia voidaan myöntää, hylätään kyseisten todistusten mukaisesti haettuja määriä ja keskeytetään kyseisiin todistuksiin liittyvien hakemusten esittäminen, joilla taataan, että tariffikiintiössä käytettävissä olevat määrät eivät ylity, ja joilla jaetaan tariffikiintiön käyttämättömiä määriä uudelleen – olisi käytettävä yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 182/2011[24] mukaisesti. (41) Tämän asetuksen täytäntöönpanosäädösten hyväksymiseen olisi käytettävä tarkastelumenettelyä, koska kyseiset säädökset liittyvät asetuksen (EU) N:o 182/2011 2 artiklan 2 kohdan b alakohdan ii alakohdassa tarkoitettuun yhteiseen maatalouspolitiikkaan. (42) Komission olisi hyväksyttävä välittömästi sovellettavia täytäntöönpanosäädöksiä, jos pakottavat kiireelliset syyt sitä vaativat asianmukaisesti perustelluissa tapauksissa, jotka liittyvät jalostettujen maataloustuotteiden unioniin tuonnin vastaisten suojatoimenpiteiden toteuttamiseen taikka unionin markkinoiden häiriintymiseen tai mahdolliseen häiriintymiseen, joka edellyttää muna-albumiinia tai maitoalbumiinia koskevan jalostusmenettelyn tai sisäisen jalostusmenettelyn käytön keskeyttämistä. (43) On erityisen tärkeää, että komissio toteuttaa delegoitujen säädösten antamista edeltävässä valmisteluvaiheessa asianmukaiset kuulemiset, myös asiantuntijatasolla. Komission olisi delegoituja säädöksiä valmistellessaan ja laatiessaan varmistettava, että asianomaiset asiakirjat toimitetaan Euroopan parlamentille ja neuvostolle yhtäaikaisesti, hyvissä ajoin ja asianmukaisesti. (44) Suhteellisuusperiaatteen mukaisesti on tarpeen ja aiheellista tämän asetuksen perustavoitteen saavuttamiseksi vahvistaa tiettyihin maataloustuotteiden jalostuksessa tuotettuihin tavaroihin sovellettava kauppajärjestelmä. Tässä asetuksessa ei Euroopan unionista tehdyn sopimuksen 5 artiklan 4 kohdan mukaisesti ylitetä sitä, mikä on tarpeen aiottujen tavoitteiden saavuttamiseksi. (45) Sen vuoksi asetukset (EY) N:o 1216/2009 ja (EY) N:o 614/2009 olisi kumottava. (46) Jotta voidaan varmistaa johdonmukaisuus suhteessa yhteiseen maatalouspolitiikkaan, tätä asetusta olisi sovellettava samasta päivästä alkaen kuin asetusta (EU) N:o …/… [YMP:n uudistamista koskeva COM(2011) 626 final], OVAT HYVÄKSYNEET TÄMÄN ASETUKSEN: I LUKU KOHDE, SOVELTAMISALA JA MÄÄRITELMÄT 1 artikla Kohde ja soveltamisala Tässä asetuksessa vahvistetaan kauppajärjestelmä, jota sovelletaan jalostettujen maataloustuotteiden tuontiin sekä liitteeseen I kuulumattomien tavaroiden ja kyseisiin liitteeseen I kuulumattomiin tavaroihin sisällytettyjen maataloustuotteiden vientiin. Tätä asetusta sovelletaan myös sellaisten maataloustuotteiden tuontiin, joiden rinnastamisesta etuuskohteluun oikeutetun kaupan piiriin kuuluviin jalostettuihin maataloustuotteisiin määrätään perussopimuksen 218 artiklan mukaisesti tehdyssä tai väliaikaisesti sovellettavassa kansainvälisessä sopimuksessa. 2 artikla Määritelmät Tässä asetuksessa tarkoitetaan: a) ’maataloustuotteilla’ asetuksen (EU) N:o …/… [COM(2011) 626 final] liitteessä 1 lueteltuja tuotteita; b) ’jalostetuilla maataloustuotteilla’ tämän asetuksen liitteessä I lueteltuja tuotteita; c) ’liitteeseen I kuulumattomilla tavaroilla’ niitä perussopimuksen liitteeseen I kuulumattomia tuotteita, jotka luetellaan tämän asetuksen liitteessä II; d) ’perustuotteilla’ tämän asetuksen liitteessä III lueteltuja maataloustuotteita; e) ’maatalousosalla’ jalostettuihin maataloustuotteisiin sovellettavan tuontitullin sitä osaa, joka vastaa maataloustuotteisiin sovellettavaa tuontitullia; f) ’sokereista ja jauhoista kannettavilla lisätulleilla’ sokereista kannettavaa lisätullia (AD S/Z) ja jauhoista kannettavaa lisätullia (AD F/M), joita tarkoitetaan asetuksen (ETY) N:o 2658/87 liitteessä I olevan ensimmäisen osan I osaston B kohdan 6 alakohdassa ja jotka vahvistetaan kyseisen asetuksen liitteessä I olevan kolmannen osan I jakson liitteessä 1 olevassa taulukossa 2; g) ’arvotullilla’ prosenttiosuutena tullausarvosta ilmaistua tuontitullin osaa; h) ’muna-albumiinilla’ CN-koodeihin 3502 11 90 ja 3502 19 90 kuuluvia tuotteita; i) ’maitoalbumiinilla’ CN-koodeihin 3502 20 91 ja 3502 20 99 kuuluvia tuotteita. II LUKU JALOSTETTUJEN MAATALOUSTUOTTEIDEN TUONTI I JAKSO Tuontiin sovellettavat yleiset säännökset I alajakso Jalostettujen maataloustuotteiden tuontitullit 3 artikla Tuontitulleihin sisältyvät maksuosat 1. Liitteessä I olevassa taulukossa 1 lueteltuihin jalostettuihin maataloustuotteisiin sovellettavat yhteisessä tullitariffissa vahvistetut tuontitullit koostuvat maatalousosasta, joka ei ole osa arvotullia, ja muusta kuin maatalousosasta, joka on arvotulli. 2. Liitteessä I olevassa taulukossa 2 lueteltuihin jalostettuihin maataloustuotteisiin sovellettavat yhteisessä tullitariffissa vahvistetut tuontitullit koostuvat arvotullista ja maatalousosasta, joka on osa arvotullia. 4 artikla Tuontitullin enimmäismäärä 1. Jos sovelletaan enimmäistullia, kyseisen enimmäistullin määrittämisessä käytettävä laskentamenetelmä on vahvistettava yhteisessä tullitariffissa perussopimuksen 31 artiklan nojalla. 2. Jos liitteessä I olevassa taulukossa 1 lueteltujen jalostettujen maataloustuotteiden enimmäistulliin sisältyy sokereista ja jauhoista kannettava lisätulli, kyseisen lisätullin määrittämisessä käytettävä laskentamenetelmä on vahvistettava yhteisessä tullitariffissa perussopimuksen 31 artiklan nojalla. 5 artikla Lisätuontitullit unionin markkinoille aiheutuvien epäsuotuisien vaikutusten ehkäisemiseksi ja torjumiseksi 1. Komissio voi täytäntöönpanosäädöksillä määritellä ne liitteeseen IV kuuluvat jalostetut maataloustuotteet, joihin on sovellettava lisätullia silloin, kun niitä tuodaan yhteisessä tullitariffissa vahvistettujen tullien mukaisesti, jotta kyseisestä tuonnista unionin markkinoille mahdollisesti aiheutuvia epäsuotuisia vaikutuksia voidaan ehkäistä tai torjua, jos a) tuontihinta alittaa tason, jonka unioni on ilmoittanut WTO:lle, jäljempänä ’käynnistyshinta’, tai b) tuonnin määrä ylittää minä tahansa vuonna tietyn tason, jäljempänä ’käynnistysmäärä’. Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. 2. Lisätuontitulleja ei määrätä 1 kohdan mukaisesti, jos tuonti ei todennäköisesti häiritse unionin markkinoita tai jos vaikutukset olisivat epäsuhteessa asetettuihin tavoitteisiin. 3. Edellä olevan 1 kohdan a alakohdan soveltamiseksi tuontihinnat määritellään kyseisen lähetyksen cif-tuontihintojen perusteella. Cif-tuontihinnat tarkistetaan kyseisen tuotteen osalta maailmanmarkkinoilla tai unionin tuontimarkkinoilla todettujen edustavien hintojen perusteella. Edustavat hinnat määritellään säännöllisin väliajoin asetuksen (ETY) N:o 2913/92 20 artiklan 5 kohdan b alakohdan nojalla perustetulla valvontajärjestelmällä kerättyjen tietojen perusteella. 4. Käynnistysmäärän on perustuttava markkinoille pääsyn mahdollisuuksiin, jotka määritellään tuonnin prosenttiosuutena edellisten kolmen vuoden vastaavasta kotimaisesta kulutuksesta. 5. Komissio voi hyväksyä tämän artiklan soveltamiseksi tarvittavat toimenpiteet, jotka koskevat tuontihintojen todistamisen määräaikoja, todistusasiakirjojen toimittamista ja vakuuksien asettamista, antamalla täytäntöönpanosäädöksiä. Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. 6. Komissio voi hyväksyä täytäntöönpanosäädöksillä toimenpiteitä, joilla a) vahvistetaan edustavat hinnat ja käynnistysmäärät lisätuontitullien soveltamista varten, b) vahvistetaan lisätuontitullin taso perussopimuksen 218 artiklan mukaisesti tehdyissä tai väliaikaisesti sovellettavissa kansainvälisissä sopimuksissa vahvistettujen sääntöjen tai tämän asetuksen 13 artiklan 1 kohdan nojalla vahvistettujen sääntöjen mukaisesti. 7. Komissio julkaisee 1 kohdan a alakohdassa tarkoitetut käynnistyshinnat Euroopan unionin virallisessa lehdessä. II alajakso Muna-albumiinin ja maitoalbumiinin tuonti 6 artikla Muna-albumiinin ja maitoalbumiinin tuontitodistukset 1. Muna-albumiinin ja maitoalbumiinin tuonnissa vapaaseen liikkeeseen luovutettavaksi voidaan edellyttää tuontitodistuksen esittämistä, jos se on tarpeen asianomaisten markkinoiden hallinnoinnin sekä etenkin kyseisten tuotteiden kaupan seurannan kannalta. 2. Jäsenvaltioiden on annettava 1 kohdassa tarkoitetut tuontitodistukset kaikille unioniin sijoittautuneille tuontitodistusten hakijoille riippumatta siitä, minne ne ovat unionissa sijoittautuneet, ja rajoittamatta 14 artiklan mukaisesti toteutettavia toimenpiteitä. 3. Edellä 1 kohdassa tarkoitetut tuontitodistukset ovat voimassa koko unionissa. 4. Tuontitodistusten myöntämisen ja todistuksen kattamien tavaroiden vapaaseen liikkeeseen luovuttamisen ehdoksi voidaan asettaa vaatimuksia, jotka koskevat 1 kohdassa tarkoitettujen tuotteiden alkuperää ja lähtöpaikkaa, sekä kolmannen maan tai elimen antaman, tuotteiden alkuperän, aitouden ja laatuominaisuudet varmentavan asiakirjan esittäminen. 7 artikla Tuontitodistuksia koskevat vakuudet 1. Edellä 6 artiklassa tarkoitettujen tuontitodistusten myöntämisen edellytyksenä on oltava sellaisen vakuuden asettaminen, joka takaa, että asianomainen talouden toimija tuo tuotteet tuontitodistuksen voimassaolon aikana. 2. Vakuus on pidätettävä kokonaan tai osittain, jos tuotteita ei tuoda tuontitodistuksen voimassaolon aikana. 3. Vakuutta ei kuitenkaan saa pidättää, jos ylivoimainen este on syynä siihen, että tuotteita ei tuoda kyseisen ajanjakson kuluessa, tai jos kyseisenä ajanjaksona tuomatta jäänyt määrä on sallitun poikkeaman rajoissa. 8 artikla Siirretty säädösvalta Siirretään komissiolle valta antaa 40 artiklan mukaisesti delegoituja säädöksiä, joissa a) tehdään tuontitodistuksen esittämisestä edellytys muna-albumiinin ja maitoalbumiinin tuonnille vapaaseen liikkeeseen luovutettavaksi; b) määritellään tuontitodistuksesta johtuvat oikeudet ja velvollisuudet sekä todistuksen oikeudelliset vaikutukset; c) määritellään 7 artiklan 2 kohdan toisessa alakohdassa tarkoitettu sallittu poikkeama ottaen huomioon tarve seurata kyseisten tuotteiden kauppaa; d) vahvistetaan alkuperän ja lähtöpaikan ilmoittamista koskevat säännöt tapauksissa, joissa ilmoittaminen on pakollista; e) säädetään, että tuontitodistuksen myöntämisen ja todistuksen kattamien tavaroiden vapaaseen liikkeeseen luovutuksen edellytyksenä on kolmannen maan tai elimen antaman, muun muassa tuotteiden alkuperän, aitouden ja laatuominaisuudet varmentavan asiakirjan esittäminen; f) vahvistetaan tuontitodistuksen siirtämiseen sovellettavat säännöt ja siirtämistä koskevat rajoitukset; g) vahvistetaan säännöt, joita tarvitaan tuontitodistusjärjestelmän luotettavuuden ja tehokkuuden varmistamiseksi, ja säädetään jäsenvaltioiden välisestä hallinnollisesta avusta sellaisia tilanteita varten, joissa se on tarpeen petosten tai sääntöjenvastaisuuksien estämiseksi tai selvittämiseksi; h) määritetään tapaukset, joissa ei vaadita tuontitodistuksen esittämistä; i) määritetään tapaukset, joissa ei vaadita vakuuden asettamista 7 artiklan nojalla; j) vahvistetaan säännöt, jotka koskevat asetuksen (EU) N:o …/… [COM(2011) 626 final] 118 artiklan nojalla hyväksyttyjen, maataloustuotteiden tuontitodistuksia koskevien horisontaalisten sääntöjen soveltamista muna-albumiinin ja maitoalbumiinin tuontitodistuksiin; k) vahvistetaan säännöt, jotka koskevat asetuksen (EU) N:o …/… [COM(2011) 628 final] 67 artiklan 3 kohdan nojalla hyväksyttyjen, vakuuksia koskevien horisontaalisten sääntöjen soveltamista muna-albumiinin ja maitoalbumiinin tuontitodistuksiin. 9 artikla Täytäntöönpanovalta 1. Komissio hyväksyy täytäntöönpanosäädöksillä tarvittavat toimenpiteet, jotka koskevat a) tuontitodistuksia koskevien hakemusten jättämistä sekä todistusten antamista ja käyttöä; b) tuontitodistuksen voimassaoloaikaa ja asetettavan vakuuden määrää; c) todisteita siitä, että tuontitodistusten käyttöedellytyksiä on noudatettu; d) korvaavien tuontitodistusten ja niiden kaksoiskappaleiden antamista; e) tuontitodistusten käsittelyä jäsenvaltioissa; f) järjestelmän hallinnointia varten tarvittavaa tiedonvaihtoa; g) asetuksen (EU) N:o …/… [COM(2011) 626 final] 119 artiklan nojalla hyväksyttyjen, maataloustuotteiden tuontitodistuksia koskevien horisontaalisten säännösten soveltamista muna-albumiinin ja maitoalbumiinin tuontitodistuksiin; h) asetuksen (EU) N:o …/… [COM(2011) 628 final] 67 artiklan 4 kohdan nojalla hyväksyttyjen, vakuuksia koskevien horisontaalisten säännösten soveltamista muna-albumiinin ja maitoalbumiinin tuontitodistuksiin. Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. 2. Jos tuontitodistuksia haetaan suuria määriä varten, komissio voi markkinoita hallinnoidakseen rajoittaa täytäntöönpanosäädöksillä määriä, joita varten tuontitodistuksia voidaan myöntää, evätä tuontitodistusten mukaisesti haettuja määriä ja keskeyttää tuontitodistuksia koskevien hakemusten esittämisen. II JAKSO Etuuskohteluun oikeutettu kauppa I alajakso Tuontitullien alentaminen 10 artikla Maatalousosien, arvotullien ja lisätullien alentaminen ja asteittainen poistaminen 1. Jos perussopimuksen 218 artiklan mukaisesti tehdyssä tai väliaikaisesti sovellettavassa kansainvälisessä sopimuksessa määrätään etuuskohteluun oikeutetun kaupan piiriin kuuluvien jalostettujen maataloustuotteiden tuontitullien alentamisesta tai peräkkäisistä alennuksista, jotka johtavat tullien asteittaiseen poistamiseen, kyseisen alennuksen tai asteittaisen poistamisen on koskettava a) maatalousosaa, b) sokereista ja jauhoista kannettavia lisätulleja, c) arvotullia. 2. Jos perussopimuksen 218 artiklan mukaisesti tehdyssä tai väliaikaisesti sovellettavassa kansainvälisessä sopimuksessa määrätään tämän asetuksen liitteessä I olevassa taulukossa 2 lueteltujen tuotteiden maatalousosien alentamisesta tai asteittaisesta poistamisesta, maatalousosasta, joka on osa arvotullia, muodostuva tulli on korvattava maatalousosalla, joka ei ole arvotulli. 11 artikla Tosiasiallisesti käytetyt tai käytettyinä pidetyt määrät 1. Edellä olevan 10 artiklan 1 kohdan mukaiset maatalousosien tai sokereista ja jauhoista kannettavien lisätullien alennukset tai asteittainen poistaminen on määritettävä seuraavien perusteella: a) liitteessä V lueteltujen maataloustuotteiden ne määrät, jotka on tosiasiallisesti käytetty tai joita pidetään käytettyinä jalostettujen maataloustuotteiden valmistuksessa; b) tullit, joita sovelletaan a alakohdassa tarkoitettuihin maataloustuotteisiin ja joita käytetään laskettaessa alennettua maatalousosaa ja sokereista ja jauhoista kannettavia lisätulleja tiettyjen etuuskohtelukauppaa koskevien järjestelmien yhteydessä. 2. Ne maataloustuotteet, joita on pidettävä tietyn jalostetun maataloustuotteen valmistuksessa käytettyinä, on valittava kyseisen jalostetun maataloustuotteen valmistuksessa käytettyjen maataloustuotteiden joukosta sen perusteella, miten merkittäviä ne ovat kansainvälisessä kaupassa ja miten hyvin niiden hintataso edustaa kaikkia muita kyseisen jalostetun maataloustuotteen valmistuksessa käytettäviä maataloustuotteita. 3. Liitteessä V lueteltujen maataloustuotteiden ne määrät, jotka on tosiasiallisesti käytetty, on muunnettava vastaaviksi määriksi käytettyinä pidettyjä maataloustuotteita. 12 artikla Siirretty säädösvalta Siirretään komissiolle valta antaa 40 artiklan mukaisesti delegoituja säädöksiä, joissa a) vahvistetaan luettelo niistä liitteessä V luetelluista maataloustuotteista, joita on pidettävä jalostettujen maataloustuotteiden valmistuksessa käytettyinä 11 artiklan 2 kohdassa vahvistettujen valintakriteerien perusteella; b) vahvistetaan 11 artiklan 3 kohdassa säädetyt vastaavat määrät ja muuntamista koskevat säännöt; c) säädetään alennetun maatalousosan ja alennettujen lisätullien laskemiseen tarvittavista osatekijöistä ja vahvistetaan kyseiset laskentamenetelmät; d) vahvistetaan asiakirjoja koskevat vaatimukset; e) säädetään vähäisistä määristä, joiden osalta alennetut maatalousosat ja sokeria ja jauhoja koskevat alennetut lisätullit vahvistetaan nollaksi. 13 artikla Täytäntöönpanovalta 1. Komissio hyväksyy tarvittaessa täytäntöönpanosäädöksillä toimenpiteet, joilla pannaan täytäntöön perussopimuksen 218 artiklan nojalla tehdyt tai väliaikaisesti sovellettavat kansainväliset sopimukset niiden jalostettujen maataloustuotteiden tuontitullien vahvistamiseksi, joihin sovelletaan alennuksia tämän asetuksen 10 artiklan 1 ja 2 kohdan mukaisesti. Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. 2. Komissio voi hyväksyä täytäntöönpanosäädöksillä tarvittavat toimenpiteet, jotka koskevat a) 12 artiklan a alakohdassa tarkoitettujen jalostettujen maataloustuotteiden valmistuksessa käytettyinä pidettyjen, 12 artiklan a alakohdassa tarkoitettujen maataloustuotteiden kiinteitä määriä; b) jalostettujen maataloustuotteiden valmistuksessa käytettyinä pidettyjen, 12 artiklan a alakohdassa tarkoitettujen maataloustuotteiden määriä sellaisten jalostettujen maataloustuotteiden, joita varten ei voida määrittää mainittujen maataloustuotteiden kiinteitä määriä a alakohdan mukaisesti, jokaisen mahdollisen koostumuksen osalta. Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. II alajakso Tariffikiintiöt 14 artikla Tariffikiintiöiden avaaminen ja hallinnointi 1. Komissio avaa ja hallinnoi tariffikiintiöt, jotka koskevat 1 artiklan toisessa kohdassa tarkoitettujen jalostettujen maataloustuotteiden ja maataloustuotteiden tuontia ja joista määrätään perussopimuksen 218 artiklan mukaisesti tehdyissä tai väliaikaisesti sovellettavissa sopimuksissa. 2. Edellä 1 kohdassa tarkoitettuja tariffikiintiöitä hallinnoidaan välttäen kaikenlaista toimijoihin kohdistuvaa syrjintää ja ottaen riittävästi huomioon unionin markkinoiden hankintatarpeet ja tarve turvata näiden markkinoiden tasapaino. 3. Edellä 1 kohdassa tarkoitettuja tariffikiintiöitä hallinnoidaan soveltamalla toista seuraavista menetelmistä: a) hakemusten saapumisjärjestykseen perustuva jakamismenetelmä (ensin tullutta palvellaan ensin ‑periaate); b) jokin muu asianmukainen menetelmä. 4. Poiketen siitä, mitä 3 kohdassa säädetään, silloin kun 1 kohdan mukaisesti hallinnoitava tariffikiintiö koskee muna-albumiinia tai maitoalbumiinia, tariffikiintiötä hallinnoidaan soveltamalla yhtä seuraavista menetelmistä tai niiden yhdistelmää: a) menetelmä, jossa kiintiöt jaetaan suhteessa hakemuksissa pyydettyihin määriin (samanaikaisen tarkastelun menetelmä); b) perinteisiin kaupan järjestelyihin perustuva jakamismenetelmä (perinteiset/uudet toimijat ‑menetelmä); c) hakemusten saapumisjärjestykseen perustuva jakamismenetelmä (ensin tullutta palvellaan ensin ‑periaate). 15 artikla Siirretty säädösvalta Siirretään komissiolle valta antaa 40 artiklan mukaisesti delegoituja säädöksiä, joissa vahvistetaan a) edellytykset ja kelpoisuusvaatimukset, jotka toimijan on täytettävä voidakseen jättää hakemuksen 14 artiklan 1 kohdassa tarkoitetussa kansainvälisessä sopimuksessa vahvistetussa tariffikiintiössä; b) oikeuksien siirtoa toimijoiden välillä koskevat säännökset ja tarvittaessa siirtoa koskevat rajoitukset 14 artiklan 1 kohdassa tarkoitetussa kansainvälisessä sopimuksessa vahvistetun tariffikiintiön hallinnoinnin osalta; c) säännökset siitä, että 14 artiklan 1 kohdassa tarkoitetussa kansainvälisessä sopimuksessa vahvistettuun tariffikiintiöön osallistumisen edellytyksenä on tuontitodistuksen esittäminen ja vakuuden asettaminen; d) kaikki tarvittavat 14 artiklan 1 kohdassa tarkoitetussa kansainvälisessä sopimuksessa vahvistettuun tariffikiintiöön sovellettavat todistusasiakirjoja, vaatimuksia tai rajoituksia koskevat säännökset. 16 artikla Täytäntöönpanovalta 1. Komissio vahvistaa täytäntöönpanosäädöksillä tarvittavat toimenpiteet, jotka koskevat a) vuotuisia tariffikiintiöitä; b) vuotuisten tariffikiintiöiden hallinnointimenetelmää; c) menettelyjä niiden kansainvälisessä sopimuksessa vahvistettujen määräysten soveltamiseksi, jotka koskevat etenkin: i) viejämaan antamien asiakirjojen esittämistä, ii) tuotteiden määräpaikkaa ja käyttöä; d) edellä olevan 15 artiklan c alakohdan mukaisesti esitettävien tuontitodistusten voimassaoloaikaa; e) edellä olevan 15 artiklan c alakohdan nojalla asetettavan vakuuden määrää; f) edellä olevan 15 artiklan c alakohdan mukaisesti esitettävien tuontitodistusten käyttöön sovellettavia sääntöjä ja etenkin tuontihakemusten jättämismenettelyjä ja luvan myöntämistä tariffikiintiöiden puitteissa koskevia erityissääntöjä. Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. 2. Komissio hyväksyy täytäntöönpanosäädöksillä toimenpiteitä a) sen varmistamiseksi, että tariffikiintiössä käytettävissä olevia määriä ei ylitetä, erityisesti soveltamalla kuhunkin hakemukseen jakokerrointa silloin kun käytettävissä olevat määrät on saavutettu, hylkäämällä vireillä olevat hakemukset ja tarvittaessa keskeyttämällä hakemusten jättämisen; b) tariffikiintiöiden käyttämättömien määrien jakamiseksi uudelleen. III JAKSO Suojatoimenpiteet 17 artikla Suojatoimenpiteet 1. Jollei tämän artiklan 3 kohdasta muuta johdu, komissio toteuttaa täytäntöönpanosäädöksillä suojatoimenpiteitä jalostettujen maataloustuotteiden unioniin suuntautuvaa tuontia vastaan asetusten (EY) N:o 260/2009 ja (EY) N:o 625/2009 mukaisesti Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. 2. Jollei Euroopan parlamentin ja neuvoston muiden säädösten tai neuvoston muiden säädösten nojalla toisin säädetä, komissio vahvistaa tämän artiklan 3 kohdan mukaisesti täytäntöönpanosäädöksillä suojatoimenpiteitä sellaista jalostettujen maataloustuotteiden unioniin suuntautuvaa tuontia vastaan, josta määrätään perussopimuksen 218 artiklan mukaisesti tehdyissä tai väliaikaisesti sovellettavissa kansainvälisissä sopimuksissa. Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. 3. Komissio voi toteuttaa 1 ja 2 kohdassa tarkoitettuja toimenpiteitä jonkin jäsenvaltion pyynnöstä tai omasta aloitteestaan. Jos komissio saa jäsenvaltiolta tällaisen pyynnön, se tekee asiasta päätöksen viiden työpäivän kuluessa pyynnön vastaanottamisesta. 4. Pakottavista kiireellisistä syistä komissio hyväksyy 1 ja 2 kohdassa säädettyjä suojatoimenpiteitä koskevia välittömästi sovellettavia täytäntöönpanosäädöksiä 42 artiklan 3 kohdassa tarkoitettua menettelyä noudattaen. 5. Komissio peruuttaa 3 ja 4 kohdan nojalla hyväksytyt unionin suojatoimenpiteet tai muuttaa niitä täytäntöönpanosäädöksillä 42 artiklan 2 kohdan mukaisesti. Kiireellisissä tapauksissa komissio tekee päätöksen 42 artiklan 3 kohdan mukaisesti. IV JAKSO Sisäinen jalostus 18 artikla Maataloustuotteiden sisäinen jalostus ilman taloudellisten edellytysten tarkastelua 1. Jos liitteeseen I kuulumattomia tavaroita saadaan maataloustuotteista sisäisessä jalostusmenettelyssä, asetuksen (ETY) N:o 2913/92 117 artiklan c alakohdassa tarkoitetut taloudelliset edellytykset on katsottava täytetyiksi, kun kyseisten maataloustuotteiden osalta esitetään sisäistä jalostusta koskeva todistus. 2. Sisäistä jalostusta koskevia todistuksia liitteeseen I kuulumattomien tavaroiden valmistuksessa käytettäville maataloustuotteille on annettava komission määrittämien määrien rajoissa. Kyseisten määrien määrittämisen on perustuttava liitteeseen I kuulumattomille tavaroille myönnettäviä vientitukia koskevien sitovien talousarviorajojen ja erityisesti liitteeseen I kuulumattomille tavaroille myönnettävistä vientituista johtuvien odotettavissa olevien menovaatimusten tasapainoon, kun otetaan huomioon a) kyseisten liitteeseen I kuulumattomien tavaroiden arvioitu vientimäärä; b) tapauksen mukaan asianomaisten perustuotteiden tilanne unionin markkinoilla ja maailmanmarkkinoilla; c) taloudelliset ja lainsäädännölliset tekijät. Määriä tarkistetaan säännöllisesti taloudellisten ja lainsäädännöllisten tekijöiden kehityksen huomioon ottamiseksi. 3. Jäsenvaltioiden on annettava 1 kohdassa tarkoitetut sisäistä jalostusta koskevat todistukset kaikille unioniin sijoittautuneille todistuksen hakijoille riippumatta siitä, minne ne ovat unionissa sijoittautuneet. Sisäistä jalostusta koskevat todistukset ovat voimassa koko unionin alueella. 19 artikla Siirretty säädösvalta Siirretään komissiolle valta antaa 40 artiklan mukaisesti delegoituja säädöksiä, joissa vahvistetaan a) luettelo niistä liitteessä III luetelluista ja liitteeseen I kuulumattomien tavaroiden valmistuksessa käytettävistä maataloustuotteista, joita varten voidaan antaa sisäistä jalostusta koskevia todistuksia; b) ne edellytykset ja kelpoisuusvaatimukset, jotka toimijan on täytettävä voidakseen jättää hakemuksen sisäistä jalostusta koskevan todistuksen saamiseksi; c) sisäistä jalostusta koskevasta todistuksesta johtuvat oikeudet ja sen oikeudelliset vaikutukset; d) sisäistä jalostusta koskevasta todistuksesta johtuvien oikeuksien siirtämistä toimijoiden välillä koskevat säännökset ja todistusasiakirjoja koskevat säännökset; e) sisäistä jalostusta koskevan todistusjärjestelmän luotettavuuden ja tehokkuuden varmistamiseen tarvittavat säännöt. 20 artikla Täytäntöönpanovalta 1. Komissio hyväksyy täytäntöönpanosäädöksillä tarvittavat toimenpiteet, jotka koskevat a) maataloustuotteiden niiden määrien vahvistamista 18 artiklan 2 kohdan mukaisesti, joita varten sisäistä jalostusta koskevia todistuksia voidaan antaa; b) sisäistä jalostusta koskevien todistusten saamiseksi tehtävien hakemusten muotoa ja sisältöä; c) sisäistä jalostusta koskevien todistusten muotoa, sisältöä ja voimassaoloaikaa; d) sisäistä jalostusta koskevien todistusten saamiseksi tehtävien hakemusten jättämistä ja todistusten antamista; e) sisäistä jalostusta koskevien todistusten hallinnointia, jota jäsenvaltiot hoitavat; f) jäsenvaltioiden välistä hallinnollista apua koskevia menettelyjä. Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. 2. Jos todistuksia haetaan suuria määriä varten, komissio voi täytäntöönpanosäädöksillä rajoittaa määriä, joita varten sisäistä jalostusta koskevia todistuksia voidaan antaa, evätä sisäistä jalostusta koskevien todistusten mukaisesti haettuja määriä ja keskeyttää sisäistä jalostusta koskevien todistusten saamiseksi tehtävien hakemusten esittämisen. 21 artikla Muna-albumiinin ja maitoalbumiinin sisäisen jalostusmenettelyn keskeyttäminen 1. Jos unionin markkinat häiriintyvät tai uhkaavat häiriintyä sisäisen jalostusmenettelyn vuoksi, komissio voi täytäntöönpanosäädöksillä jonkin jäsenvaltion pyynnöstä tai omasta aloitteestaan keskeyttää osittain tai kokonaan sisäisen jalostusmenettelyn käytön muna-albumiinin ja maitoalbumiinin osalta. Kun komissio saa jäsenvaltiolta tällaisen pyynnön, se tekee asiasta päätöksen täytäntöönpanosäädöksillä viiden työpäivän kuluessa pyynnön vastaanottamisesta. Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. 2. Pakottavista kiireellisistä syistä komissio hyväksyy 1 kohdassa tarkoitettua keskeyttämistä koskevia välittömästi sovellettavia täytäntöönpanosäädöksiä 42 artiklan 3 kohdassa tarkoitettua menettelyä noudattaen. III LUKU VIENTI I JAKSO Vientituet 22 artikla Tukikelpoiset tavarat ja tuotteet 1. Liitteeseen I kuulumattomia tavaroita vietäessä ovat tämän asetuksen liitteessä II esitettyihin vientitukiin oikeutettuja ne asetuksen (EU) N:o …/… [COM(2011) 626 final] 133 artiklan 1 kohdan a alakohdan i, ii, iii, v ja vii alakohdassa luetellut maataloustuotteet, joita on käytetty kyseisten liitteeseen I kuulumattomien tavaroiden valmistuksessa. Asetuksen (EU) N:o …/… [COM(2011)626 final] 133 artiklan 1 kohdan b alakohtaa ja 2 kohtaa sovelletaan. 2. Edellä 1 kohdassa tarkoitettuja vientitukia ei myönnetä seuraaville: a) liitteeseen I kuulumattomat tuontitavarat, joiden katsotaan olevan vapaassa vaihdannassa perussopimuksen 29 artiklan mukaisesti ja jotka jälleenviedään; b) liitteeseen I kuulumattomat tuontitavarat, joiden katsotaan olevan vapaassa vaihdannassa perussopimuksen 29 artiklan mukaisesti ja jotka viedään jalostuksen jälkeen tai sisällytetään muihin liitteeseen I kuulumattomiin tavaroihin; c) tuodut viljat, riisi, maito ja maitotuotteet ja munat, joiden katsotaan olevan vapaassa vaihdannassa perussopimuksen 29 artiklan mukaisesti ja jotka viedään jalostuksen jälkeen tai sisällytetään liitteeseen I kuulumattomiin tavaroihin. 23 artikla Vientitukien määrittäminen 1. Edellä 22 artiklassa tarkoitetut vientituet määritetään asianomaisten vientitavaroiden koostumuksen sekä kullekin kyseisten vientitavaroiden sisältämälle perustuotteelle vahvistettujen vientitukien määrien perusteella. 2. Vientitukien määrittämistä varten asetuksen (EU) N:o …/… [COM(2011) 626 final] 133 artiklan 1 kohdan a alakohdan i, ii, iii, v ja vii alakohdassa luetellut tuotteet, joita ei luetella tämän asetuksen liitteessä III, on rinnastettava perustuotteisiin. 24 artikla Horisontaaliset säännöt 1. Asetuksen (EU) N:o …/… [COM(2011) 626 final] 136 artiklan 4 kohdassa vahvistettuja maataloustuotteille myönnettäviä vientitukia koskevia horisontaalisia sääntöjä sovelletaan liitteeseen I kuulumattomiin tavaroihin. 2. Vakuuksia, tarkastuksia, todentamista ja seuraamuksia koskevia horisontaalisia sääntöjä, jotka vahvistetaan asetuksen (EU) N:o …/… [COM(2011) 628 final] 60, 61, 62 ja 65 artiklassa, 67 artiklan 1 ja 2 kohdassa, 79–87 artiklassa, 105 artiklan 2 kohdassa, 106 artiklan 1 ja 2 kohdassa ja 108 artiklassa, sovelletaan liitteeseen I kuulumattomiin tavaroihin. 25 artikla Vientituen määrät 1. Perustuotteiden vientituen määrien vahvistamiseksi on toteutettava toimenpiteitä asetuksen (EU) N:o …/… [COM(2011) 626 final] 135 artiklan ja asetuksen (EU) N:o …/… [COM(2011) 629 final] 3 artiklan mukaisesti. 2. Vientitukien laskentaa varten asetuksen (EU) N:o …/… [COM(2011) 626 final] 133 artiklan 1 kohdan a alakohdan i, ii, iii, v ja vii alakohdassa luetellut muut maataloustuotteet, joita ei luetella tämän asetuksen liitteessä III ja joita saadaan perustuotteista tai jotka rinnastetaan perustuotteisiin 23 artiklan 2 kohdan mukaisesti, on muunnettava perustuotteiksi. 26 artikla Tiettyjen liitteeseen I kuulumattomien tavaroiden vienti tiettyihin määräpaikkoihin Jos unionin perussopimuksen 218 artiklan mukaisesti tekemä kansainvälinen sopimus sitä edellyttää, kansallisten viranomaisten on asianomaisen osapuolen pyynnöstä annettava todistus siitä, onko tiettyihin määräpaikkoihin vietyjen tiettyjen liitteeseen I kuulumattomien tavaroiden osalta maksettu vientitukia. 27 artikla Siirretty säädösvalta Siirretään komissiolle valta antaa 40 artiklan mukaisesti delegoituja säädöksiä, joissa vahvistetaan a) vientiin tarkoitettujen liitteeseen I kuulumattomien tavaroiden ja niiden valmistuksessa käytettävien maataloustuotteiden määritelmää ja ominaisuuksia koskevat säännöt; b) asetuksen (EU) N:o …/… [COM(2011) 626 final] 133 artiklan 1 kohdan a alakohdan i, ii, iii, v ja vii alakohdassa lueteltujen maataloustuotteiden, jotka viedään jalostettuina liitteeseen I kuulumattomiksi tavaroiksi, vientitukien laskentaa koskevat säännöt; c) liitteeseen I kuulumattomien vientitavaroiden koostumuksen todistamista koskevat säännöt; d) määräpaikkaan saapumisen yksinkertaistettua todistamista koskevat säännöt määräpaikan mukaan eriytettyjen tukien tapauksessa; e) vaatimusta tiettyjen tuotujen maataloustuotteiden käytön ilmoittamisesta koskevat säännöt; f) asetuksen (EU) N:o …/… [COM(2011) 626 final] 133 artiklan 1 kohdan a alakohdan i, ii, iii, v ja vii alakohdassa lueteltujen maataloustuotteiden, joita ei luetella tämän asetuksen liitteessä III, rinnastamista perustuotteisiin sekä kunkin perustuotteen viitemäärän määrittämistä koskevat säännöt; g) edellä 26 artiklassa tarkoitettujen todistusten hakemista ja antamista koskevat säännöt; h) asetuksen (EU) N:o …/… [COM(2011) 626 final] 139 artiklan nojalla hyväksyttyjen, maataloustuotteiden vientitukia koskevien horisontaalisten sääntöjen soveltamista liitteeseen I kuulumattomiin tavaroihin koskevat säännöt; i) asetuksen (EU) N:o …/… [COM(2011) 628 final] 64 artiklan 1 kohdan, 66 artiklan 1 kohdan, 67 artiklan 3 kohdan ja 88 artiklan 1 kohdan nojalla hyväksyttyjen, vakuuksia, tarkastuksia, todentamista ja seuraamuksia koskevien horisontaalisten sääntöjen soveltamista liitteeseen I kuulumattomiin tavaroihin koskevat säännöt. 28 artikla Täytäntöönpanovalta Komissio hyväksyy täytäntöönpanosäädöksillä tarvittavat toimenpiteet, jotka koskevat a) tuen määrien soveltamista, jos c alakohdassa tarkoitettujen tuotteiden ja liitteeseen I kuulumattomien tavaroiden osatekijöiden ominaisuudet on tarpeen ottaa huomioon vientitukia laskettaessa; b) vientitukien määrittämistä seuraaville: i) perustuotteet ii) perustuotteista jalostetut tuotteet iii) edellä i tai ii alakohdassa tarkoitettuihin tuotteisiin rinnastettavat tuotteet; c) edellä olevan b alakohdan ii ja iii alakohdassa tarkoitettujen, asetuksen (EU) N:o …/… [COM(2011) 626 final] 133 artiklan 1 kohdan a alakohdan i, ii, iii, v ja vii alakohdassa lueteltujen tuotteiden, joita ei luetella tämän asetuksen liitteessä III, rinnastamista perustuotteisiin; d) kunkin vientitukien määrittelyn pohjana käytettävän perustuotteen viitemäärän määrittämistä joko vientitavaroiden valmistuksessa tosiasiassa käytetyn tuotteen määrän perusteella tai kiinteämääräisinä liitteen II mukaisesti; e) edellä 26 artiklassa tarkoitettujen todistusten hallinnointia; f) tuotteiden häviämisten ja valmistusprosessin aikana menetettyjen määrien käsittelemistä ja sivutuotteiden käsittelyä; g) vientitukijärjestelmän toteuttamisen edellyttämiä liitteeseen I kuulumattomien vientitavaroiden koostumuksen ilmoittamis- ja todistamismenettelyjä; h) asetuksen (EU) N:o …/… [COM(2011) 626 final] 140 artiklan nojalla hyväksyttyjen, maataloustuotteiden vientitukia koskevien horisontaalisten säännösten soveltamista liitteeseen I kuulumattomien tavaroiden vientitukiin; i) asetuksen (EU) N:o …/… [COM(2011) 628 final] 64 artiklan 2 kohdan, 66 artiklan 2 kohdan, 67 artiklan 4 kohdan ja 88 artiklan 2 kohdan nojalla hyväksyttyjen, vakuuksia, tarkastuksia, todentamista ja seuraamuksia koskevien horisontaalisten säännösten soveltamista liitteeseen I kuulumattomien tavaroiden vientitukiin. Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. II JAKSO Tukitodistukset 29 artikla Tukitodistukset 1. Liitteeseen I kuulumattomiin tavaroihin sisällytetyille maataloustuotteille on myönnettävä vientituki, jos on toimitettu vientitukihakemus ja jos esitetään vientihetkellä voimassa ollut tukitodistus. Pienimuotoisen viennin harjoittajat, jotka hakevat tukea pienille määrille, jotka eivät vaaranna talousarviorajoitteiden noudattamista, on vapautettava tukitodistuksen esittämisestä. Vapautukset eivät saa ylittää pienimuotoisen viennin harjoittajille myönnettyä kokonaismäärää. 2. Jäsenvaltioiden on annettava tukitodistus kaikille unioniin sijoittautuneille tukitodistuksen hakijoille riippumatta siitä, minne ne ovat unionissa sijoittautuneet. Tukitodistukset ovat voimassa koko unionin alueella. 30 artikla Sovellettavat tuen määrät 1. Liitteeseen I kuulumattomien tavaroiden vientituet on 23 artiklan 1 kohdan mukaisesti laskettava ja myönnettävä kyseisiin liitteeseen I kuulumattomiin tavaroihin sisällytetyille perustuotteille myönnettävän tuen määrien perusteella. 2. Sovellettava tuen määrä on sinä päivänä sovellettava määrä, jona tulliviranomaiset hyväksyvät liitteeseen I kuulumattomien tavaroiden vientitodistuksen, jollei ole tehty 3 kohdan mukaisesti hakemusta tuen määrän vahvistamiseksi ennakkoon. 3. Tuen määrän ennakkovahvistusta koskeva hakemus voidaan jättää joko tukitodistusta haettaessa, tukitodistuksen antamispäivänä tai minä tahansa ajankohtana kyseisen päivän jälkeen mutta kuitenkin ennen tukitodistuksen voimassaoloajan päättymistä. 4. Määräksi vahvistetaan ennakkovahvistushakemuksen jättöpäivänä sovellettava määrä. Tuen määrien ennakkovahvistusta sovelletaan kyseisestä päivästä alkaen kaikkiin tukitodistuksen kattamiin tuen määriin. 5. Liitteeseen I kuulumattomien tavaroiden vientituet myönnetään seuraavien perusteella: a) kyseisiin liitteeseen I kuulumattomiin tavaroihin sisällytettyjen perustuotteiden tuen määrät, joita sovelletaan vientipäivänä 1 kohdan mukaisesti, jos tuen määriä ei ole vahvistettu ennakkoon; tai b) kyseisiin liitteeseen I kuulumattomiin tavaroihin sisällytettyjen perustuotteiden tuen määrät, jotka on vahvistettu ennakkoon 4 kohdan mukaisesti. 31 artikla Tukitodistuksia koskevat vakuudet 1. Tukitodistusten antamisen edellytyksenä on oltava sellaisen vakuuden asettaminen, joka takaa, että talouden toimija esittää kansallisille viranomaisille vientitukihakemuksen tukitodistuksen voimassaoloaikana toteutuneen liitteeseen I kuulumattomien tavaroiden viennin osalta. 2. Vakuus pidätetään kokonaan tai osittain, jos tuontitukea ei ole haettu tai on haettu vain osittain tuontitodistuksen voimassaoloaikana toteutuneen viennin osalta. Vakuutta ei kuitenkaan saa pidättää, jos ylivoimainen este on syynä siihen, että tavaroita ei viety tai vain osa niistä vietiin taikka vientitukea ei ole haettu tai on haettu vain osittain, tai jos hakematta jääneet vientituen määrät ovat sallitun poikkeaman rajoissa. 32 artikla Siirretty säädösvalta Siirretään komissiolle valta antaa 40 artiklan mukaisesti delegoituja säädöksiä, joissa määritetään a) tukitodistuksesta johtuvat oikeudet ja velvollisuudet, muun muassa oikeus siihen, että vientituet taataan, ja velvollisuus hakea vientitukia maataloustuotteille, jotka viedään jalostettuina liitteeseen I kuulumattomiksi tavaroiksi; b) tukitodistuksen siirtämiseen sovellettavat säännöt; c) tapaukset, joissa tukitodistuksen esittämistä ei 29 artiklan 1 kohdan nojalla vaadita ottaen huomioon kyseessä olevat määrät ja kokonaismäärä, joka voidaan myöntää pienimuotoisen viennin harjoittajille; d) tapaukset, joissa vakuuden asettamista ei 31 artiklan nojalla vaadita; e) 31 artiklan 2 kohdan toisessa alakohdassa tarkoitettu sallittu poikkeama ottaen huomioon tarve noudattaa talousarviorajoitteita; f) asetuksen (EU) N:o …/… [COM(2011) 626 final] 118 artiklan nojalla hyväksyttyjen, maataloustuotteiden vientitodistuksia koskevien horisontaalisten sääntöjen soveltamista tukitodistuksiin koskevat säännöt; g) asetuksen (EU) N:o …/… [COM(2011) 628 final] 67 artiklan 3 kohdan nojalla hyväksyttyjen, vakuuksia koskevien horisontaalisten sääntöjen soveltamista tukitodistuksiin koskevat säännöt. 33 artikla Täytäntöönpanovalta 1. Komissio hyväksyy täytäntöönpanosäädöksillä tarvittavat toimenpiteet, jotka koskevat a) tukitodistushakemusten muotoa ja sisältöä; b) tukitodistusten muotoa, sisältöä ja voimassaoloaikaa; c) tukitodistushakemusten jättämistä ja tukitodistusten antamista; d) asetettavan vakuuden määrää; e) tapaa, jolla tukitodistuksesta johtuvien velvollisuuksien täyttäminen todistetaan; f) tukitodistusten hallinnointia jäsenvaltioissa; g) jäsenvaltioiden välistä hallinnollista apua koskevia menettelyjä; h) pienimuotoisen viennin harjoittajille myönnettävän kokonaismäärän ja 29 artiklan 1 kohdan toisen alakohdan mukaista tukitodistusten esittämisestä vapauttamista koskevan yksilöllisen kynnysmäärän vahvistamista; i) asetuksen (EU) N:o …/… [COM(2011) 626 final] 119 artiklan nojalla hyväksyttyjen, maataloustuotteiden vientitodistuksia koskevien horisontaalisten sääntöjen soveltamista tukitodistuksiin; j) asetuksen (EU) N:o …/… [COM(2011) 628 final] 67 artiklan 4 kohdan nojalla hyväksyttyjen, vakuuksia koskevien horisontaalisten säännösten soveltamista tukitodistuksiin. Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. 2. Jos todistuksia haetaan suuria määriä varten, komissio voi täytäntöönpanosäädöksillä rajoittaa määriä, joita varten tukitodistuksia voidaan antaa, evätä tukitodistusten mukaisesti haettuja määriä ja keskeyttää tukitodistushakemusten esittämisen. III JAKSO Muut vientiä koskevat toimenpiteet 34 artikla Muut vientiä koskevat toimenpiteet 1. Niitä tapauksia varten, joissa asetuksen (EU) N:o …/… [COM(2011) 626 final] nojalla hyväksytään jonkin liitteessä III luetellun maataloustuotteen vientiä koskevia toimenpiteitä maksujen muodossa ja kyseistä maataloustuotetta runsaasti sisältävien liitteeseen I kuulumattomien tavaroiden vienti todennäköisesti haittaa mainittujen toimenpiteiden tavoitteen saavuttamista, komissiolle siirretään valta antaa 40 artiklan mukaisesti delegoituja säädöksiä, joissa säädetään kyseisiä liitteeseen I kuulumattomia tavaroita koskevista vastaavista toimenpiteistä. Jos ensimmäisessä alakohdassa tarkoitetuissa tapauksissa pakottavat kiireelliset syyt sitä vaativat, tämän kohdan mukaisesti annettuihin delegoituihin säädöksiin on sovellettava tämän asetuksen 41 artiklassa säädettyä menettelyä. 2. Komissio vahvistaa täytäntöönpanosäädöksillä 1 kohdan soveltamiseksi tarvittavat säännöt, menettelyt ja tekniset kriteerit. Nämä täytäntöönpanosäädökset hyväksytään 42 artiklan 2 kohdassa tarkoitettua tarkastelumenettelyä noudattaen. IV LUKU SEKÄ TUONTIA ETTÄ VIENTIÄ KOSKEVAT TOIMENPITEET 35 artikla Suora tasausjärjestelmä etuuskohteluun oikeutetussa kaupassa 1. Jos perussopimuksen 218 artiklan nojalla tehdyssä tai väliaikaisesti sovellettavassa kansainvälisessä sopimuksessa niin määrätään, maataloustuotteiden tuonnissa sovellettava tulli voidaan korvata määrällä, joka vahvistetaan unionin ja sen maan tai alueen, jota sopimus koskee, maataloustuotteiden välisen hintaeron perusteella, tai kyseiselle maalle tai alueelle yhteisesti vahvistetun hinnan tasaavalla määrällä. Tällaisessa tapauksessa siihen maahan tai sille alueelle, jota sopimus koskee, suuntautuvassa viennissä maksettavat määrä